← Эшитмадим деманглар\nPosted on Monday, January 7, 2013\tby TURONZAMIN\n“ИШОНАВЕРИНГ” ИҚТИСОДИЙ СИЁСАТИ ёки ЁЛҒОН ЧЕКСИЗЛИККА ИНТИЛГАНДА\nХалқаро Валюта Жамғармаси Ўзбекистонда 2013 йилда иқтисодий ўсиш кўрсаткичлари олдинги йиллардагидек сақланиб қолишини башорат қилди. Хукумат ҳам ўз прогнозлари асосида 2013 йилда ЯИМ ўсиши 8%ни ташкил этишини эълон қилди. Хўш, бу башоратлар оддий ўзбеклар учун нимадан дарак беради?\nДунё миқёсида мамлакат бюджети кенг миқёсда сир сақланадиган кам сонли давлатларнинг бири Ўзбекистон бўлиб қолмоқда. Бор йўғи ЯИМ ва унинг ўсиш суратларигина эълон қилинадиган мамлакат учун мутаҳасислар бюджет кирим ва чиқимлари борасида фақат фаразлар қилиш билан чекланишга мажбурдирлар. Мамлакат қатор халқаро ташкилотларга аъзо бўлсада бу ташкилотларга иқтисодий кўрсаткичлари борасида хисобот бериб бориш мажбуриятларини деярли бажармаган.\nМактабгача тарбия муассасаларидан бошлаб янги авлодга “Менделеев даврий жадвалида мавжуд элементларнинг хаммасига бой бўлган ўлка” сифатида ўргатиладиган Ўзбекистоннинг бюджетида табиий ресурслар экспортидан келадиган даромад борасида ҳам ҳеч қандай маълумот йўқ. Дунёда олтин қазиб олиш борасида 4-ўринда экани иддао этиладиган Ўзбекистонда олтин экспортининг бюджетдаги улуши қанчалиги энг йирик давлат сириларидан бири хисобланади. Европа Иттифоқининг босимлари остида Россиянинг “Газпром” ширкати Марказий Осиё республикаларидан сотиб олаётган табиий газ учун қандай нарх белгилаганини ошкор қилиб бораётган бўлсада бу савдодан келадиган даромад борасида Ўзбекистон томонидан хеч нима билдирилмайди. Пахта хом-ашёси экспорти борасида хам хукуматнинг позицияси айнидир.\nЕтиштириладиган пахта хом-ашёсининг режаси олдиндан маълумлигига, бу хом-ашёдан ишлаб чиқариш мумкин бўлган пахта толасини ҳисоблаш муаммо туғдирмаслигига қарамасдан мазкур маълумот ҳам ҳеч қачон ошкор қилинган эмас. Чунки пахта толасининг нарҳи жаҳоннинг турли биржаларида йил давомида сезиларли ўзгариб туради.\nМамлактимизда пахта толаси сотиш хуқуқига эга субъектлар бу ҳосилни қайси биржаларда қай нисбатда сотгани ҳам сир сақланади. Қолаверса “Фючерс” шартномаси асосида хали ишлаб чиқарилмаган ҳосил учун шартномалар тузиш амалиёти пахта толаси учун қачон шартнома тузилганини ва бу пайтда толанинг айнан шу биржадаги нархи қанча бўлганини аниқ билишни талаб этади. Мазкур омиллар пахта хом-ашёсини сотиш борасида хисоб-китобларни олиб боришга тўсқинлик қилади ва ўртача 25-35% хатоликларга йўл қўйилишига сабаб бўлади. Олтин ва уран каби қазилма бойликларнинг экспорти борасидаги таҳминлар бўлса бундан хам чигалдир.\nЧунки бу ресурслар халқаро биржаларга етиб боргунча камида 2 марта соҳта “етқазиб берувчи” фирмалар томонидан олди сотди қилинади. Аксарият холларда бу фирмалар Гулнора Каримовага тегишли пул ювиш билан шуғулланадиган ширкатлар бўлишини 2012 йил Ғарбий Европада бошлаган ва хануз давом этаётган молиявий махинациялар билан боғлиқ суриштирувлардан фактлар орқали билиб олмоқдамиз. Пахта экспорти жараёни ҳам пул ювиш муаммосидан фориғмас.\nБугун бироз ойдинлик киритиш мумкин бўлган маълумот бу хорижда мехнат қилаётган муҳожирларимизнинг мамлакатга банклар орқали юбораётган пул жўнатмалари тўғрисидаги маълумот бўлиб, уни ҳам Россия молия тизимлари эълон қилган хисоботлардан билишимиз мумкин. Аммо шуни ҳам эътибордан четда қолдирмаслик лозимки банк орқали юборилаётган пул жўнатмаларининг улуши Ўзбекистонга муҳожирлар юбораётган умумий миқдорининг тенг ярими ҳам бўлиши мумкин.\nСабаби кўпчилик муҳожирлар ишлаб топган пулларини яқинлари ёки ўзлари томонидан банклар иштирокисиз мамлакатга етқазилишини афзал билишади. Чунки Ўзбекистондаги мутасадди идоралар мамлакатга келаётган пул жўнатмалари устидан хам қаттиқ назорат ўрнатган бўлиб бу пулларнинг манбааси ва фойдаланиш мақсадлари хақида ҳам муҳожирлар оилаларини сўроққа тутиш холлари кўплаб учраб туради.\nАйниқса савдо ёки шунга ўхшаш нисабатан юқори даромадли соҳаларда фаолият юритиб йирикроқ миқдорда даромад кўрадиган муҳожирлар банк орқали пул ўтказиш имкониятидан умуман фойдаланмасликлари хаммага маълум. Масаланинг мутасадди ташкилотлар эътиборини тортиш билан бирга жўнатилган пулларнинг жойлардаги банклар томонидан тўлаб беролмасдан узоқ кутишга сабаб бўладиган томони ҳам бордир.\nОхирги 10 йилда тирикчилик илинжида иш излаб чет элларга кетётган Ўзбекистонликлар сони йиллик 2-3 миллион кишидан 5 миллион кишигача чиқди. Шундан тўрт миллион атрофида Россияга, бир миллионга яқини ривожланган давлатларга, колган озроқ қисми эса қўшни Қозоғистонга кетганлар хисобланади. Уларнинг таҳминан ярми бир йил ичида мамлакатга бир маротаба қайтиб келиб оиласи ва яқинлари билан дийдорлашиш имконига эга бўлсалар, қолган қисми бу имкониятдан ҳам маҳрумдирлар.\nЎзбекистондаги иқтисодий ўсишнинг асосий сабабларидан бири бўлган миграция жараёни қатор ижтимоий муаммоларни ҳам келтириб чиқараётгани сир эмас. Бу биринчи навбатда оилаларнинг эркак вакиллари айниқса уларнинг оилада бўлган ўрни беқиёс пайтда муҳожирликка кетишга мажбур бўлгани билан боғлиқдир. Ота дийдори ва янада муҳимроғи тарбиясисиз улғаяётган янги авлод, эрларисиз рўзғор юритаётган жувонлар учун иқтисодий барқарорликнинг ижтимоий “нарҳи” қанча эканини келажакда юзага келиши муқаррар бўлган кенг кўламли ижтимоий муаммолар орқали билиб олишга мажбур бўламиз.\nИккинчи ижтимоий муаммо муҳожирликга кетаётган фуқаролар асосий қисмини эркаклар ташкил этаётгани сабаб мамлакатда аҳоли жинсий нисбати кескин ўзгариб, айниқса қишлоқ жойларда 18-45 ёшлар ўртасидаги эркак ва аёллар нисбатини ўртача 1 еркак кишига 5-6 аёл тўғри келадиган даражагача етқазиб қўяётганидир.\nБаъзи муҳожирликдаги эркаклар йилда бир маротаба бир ой давомида мамлакатга қайтиш имконига эгалар. Аммо аксарият муҳожирлар учун бунинг ҳам имкони бўлмайди. Шу сабаб эркак ва аёллар нисбатидаги кескин тафовутнинг доимийлиги таъминланиб, бу тафовут асосида келиб чиқадиган ижтимоий-маънавий муаммолар кўламини таъриф қилиб бўлмас даражада кенгайтириб бормоқда. Хорижда оиласи ва умр йўлдошидан олисда узоқ муддат тирикчилик қилишга маҳкум этилган эркакларнинг “шароит тақазоси билан” орттираётган турли бедаво касалликлари сабабли бу касалликларнинг мамлакатимизда ҳам кенг тарқалаётгани бўлса хукумат юрғизаётган “барқарор иқтисодий ўсиш” сиёсатининг энг оғир ижтимоий муаммосидир.\nЮқорида тилга олинган муаммоларнинг аксариятини вақт ва оммавий ҳаракатлар ёрдамида ечиш мумкин бўлсада, иммиграция туфайли мамлакатда бедаво касалликлар, хусусан ОИТС (СПИД)нинг кенг тарқалиб бораётгани муаммосининг ечими йўқдир. (Шу ўринда тарбия, маданият ва урф-одатлар қолаверса диний нутқаи-назардан талқин талаб қиладиган мазкур муаммо борасида салоҳиятли кишиларни таҳлил олиб боришга чақираман).\nХукумат иқтисодий ўсиш олдинги суратларда давом этишини таъкидлар ва халқаро ташкилотлар буни тасдиқлар экан назаримда бу биргина фактдан далолат беради: Ўзбекистонликлар фаровонлигида хеч нарса ўзгармайди. Миллий даромад манбаалари кенг миқёсда сир сақланиб қолган холда хукумат билвосита ўзи юритаётган иқтисодий сиёсат туфайли фуқароларни муҳожирликга кетишга ундашда давом этаверади. Пахта хом-ашёси етиштириш ва айниқса жамиятнинг деярли хамма қатламларини қамраб олувчи халқни оммавий теримга жалб қилиш сиёсати ҳам янада юқорироқ суратлар билан давом эттирилади.\nЯна, хар йили бўлгани каби камида бир маротаба минимал иш хақи, пенсия ва ижтимоий тўловлар 15-20% атрофида оширилиб бу фуқаролар ўртача харажатларининг камида 25-30% ошишига сабаб бўлади. Шу билан чекланиб қолмасдан “иқтисодий ўсишни таъминлаш мақсадида” баъзи давлат дастурлари харажатлари хам қисқартирилади. Бюджет тизимида бандлик бўйича улушлари катта бўлган таълим тизимида ходимларининг иш хақларини белгилаш меъёрларига аллақачон ўзгартиришлар киритилди.\nҚолаверса нафақа миқдори баланд бўлган нафақахўрлар, хусусан ички ишлар тизимидан нафақага чиққанлар нафақаларини белгилаш жараёнига ҳам ўзгартиришлар киритилди. Бу борада жорий қилинаётган янги меъёрлар асосида фуқароларга тўланадиган нафақанинг миқдори камайтирилиши билан бирга, уларга “Сизга бугунгача тўлганган нафақалар миқдори белгиланган меъёрлардан баланд бўлган” иддаоси билан бир муддат нафақа тўланмай турилади, ёки нафақалар миқдори минималлаштирилади.\nШу аснода аҳолига етқазиб берилаётган электр, табиий газ ва ичимлик сув таъминотида юзага келаётган узулушлар ҳам давомий ортиб боради. Зотан табиий газ манбаасининг экспортидан кўпроқ манфаатдор бўлган хукумат аҳолига газ бериш даражасини йилдан-йилга камайтириб бормоқда. Бунинг устига табиий газ мамлакатда ишлаб чиқариладиган электр энергиясинг асосий манбаи ҳам хисобланади. Демак электр энергияси таъминотидаги узилишлар давомийлиги ҳам кескинлашади.\nҚолаверса хукумат нақд пулга харид қилиш ўрнига бартер асосида нефт махсулотлари импорт қилишни афзал билиши ва буни ўзи истаган шароитлар асосида йўлга қўя олмагани сабаб охирги беш йил мобайнидан шахсий автомобиллар асосий қисмининг табиий газга ўтқазилиши ҳам табиий газга бўлган талабни кескин ошириб юбормоқда. Эндиликда транспорт воситаларига ёнилғи сифатида етқазиб бериладиган табиий газ миқдорининг ҳам давомий пасайиб боришини кузатишга мажбур бўламиз.\n“Ривожлантириш” ва “ижтимоий ҳимоя”га йўналтирилган лойиҳалар миқёсида бўлса аксинча ўсиш кузатилишини хам башорат қилса бўлади. Чунки айнан шу лойихалар мамлакатда иқтисодий ўсиш ва ижтимоий ҳимояланганликнинг тимсоли сифатида олиб борилади ва кенг тарғиб этилади. Бир мисол 2012 йилга режалаштириб қуриб-битқазишнинг уддасидан чиқилмаган “Намунавий уйлар барпо этиш дастури”дир. Бу дастур 2013 йилда янада кенгроқ миқёсда давом эттирилади.\nҲолбуки қишлоқ жойларида давлат лойиҳаси ва буюртмаси асосида қурилиб узоқ муддатлик кредит асосида сотилаётган мазкур уйларнинг нарҳи фуқаролар ўзлари қуриши мумкин бўлган уйлар нархидан уч баробаргача қиммат хисобланади. Аммо хукумат сўнгги 10 йил ичида уй жой қуриш учун ер майдонлари ажратиш жараёнини қонунан чеклаб ва хатто тақиқлаб қўйиш асосида мамлакатда янги уй-жойларга бўлган талабни сунъий оширишга эришди.\nЭнди даромад кўриш мақсадида ишлаб чиққан дастури асосида бу уйларни оддий халққа тан нархидан бир неча баробар қимматга сотмоқда. Ер майдони олиб уй қуриш имконидан маҳрум бўлган халқ мажбурият юзасидан мазкур манфаатсиз шартлар асосида тақдим қилинаётган уйларни узоқ муддатли кредитга олишга мажбур бўлмоқда.\nБу дастурга кўра ҳаридор ўзи олишни хохлаган уй нархига (фоизлари билан пировард нархи 80-100 миллион сўм ўртасида) шартнома имзолаб, бу миқдорнинг камида 25-30% қисмини уй қурилишга бошланишидан олдин тўлаб қўяди. Икки йил давомида уй-жойининг қурилишини кутишга мажбур бўлиш билан бирга шартнома асосида кўзда тутилган кредит фоизини ҳам тўлаб боради. Холбуки шу икки йилда тўлганган умумий миқдорига деярли айни кўрсаткич ва қулайликлага эга уй қуриш мумкинлигини хамма билади.\nАммо давлат ер майдони ажратмаслик билан оддий халққа бундай имконият яратиб бермайди. Турли “имкониятлари” кенг амалдорлар бундан мустасно эканини ҳам айтиб ўтиш жоиз.\n“Ривожлантириш дастури” асосида шох кўчаларни қайта-қуриш, маданий обидалар ва хордиқ чиқариш масканлари барпо этиш ва реконструкция қилиш каби лойихалар учун хам олдингидай давлат бюджетидан ажратиладиган миқдор 20%дан ошмайи, қолган 80% харажатлар бўлса маҳаллий тадбиркорларнинг “қўнгилли хомийлиги” асосида қопланади.\nБу борада Жаҳон Банки томонидан Ўзбекистоннинг кичик бизнес ва тадбиркорлик субъектларига белгиланган солиқлар юзасидан дунёда энг баланд кўрсаткичларга эга экани борасида хисоботи юртимиздаги парадоксал “иқтисодий ўсиш” феноменини изохлашни янада қийинлаштиради. Гап шундаки кичик бизнес ва тадбиркорлик субъектлари дунё миқёсида энг катта солиқлар тўлаш билан бирга доимий равишда хукуматнинг турли дастурлари учун “кўнгилли ҳомийлик” хам қилиб боришга мажбур бўлишади. Бунинг устига иқтисодий фаолият юритиш учун лозим бўладиган бюрократик босқичларнинг ҳар бири коррупцион йўл билан хал қилинишини ҳам қўшилса ўзбек тадбиркори хар қандай иқтисодий фаолиятдан зарар билан чиқаётгани маълум бўлиб қолади.\nЯна бир мисол “ижтимоий ҳимоя дастурлари” жадаллашганининг иқтисодий ўсишга таъсири хисобланади. Эндиликда Гулнора Каримова раҳнамолигида ўтқазилаётган бу дастурларда иштирок этиш махаллий тадбиркорлар учун янада “мажбурий-ихтиёрий” бўлиб қолмоқда. Демак бундан кейин табдиркорлар учун мажбурий тўловлар миқдори ошиб боришидан ташқари Гулноранинг тадбирлари учун ҳам катта миқдорда хомийлик тўловлар тўлаб бориш талаб этилади.\nЮртбошимиз мамлакатда йилдан-йилга ошиб бораётганини таъкидлаётган “янги ишчи ўринлари яратилиши” кўрсаткичи борасида ҳам тўхталсак. Шуни алоҳида такидлаш жоизки мамлакатда янги иш ўринлари асосан хизмат кўрсатиш ва савдо фаолияти билан боғлиқ тадбиркорлик субъектлари томонидан яратилмоқда. Охирги ўн йил ичида бюджет ташкилотларида банд бўлганларнинг камида 20% “сокращение”га тушгани, бу иш ўринларидаги қисқартиришларга хатто куч ишлартар тизимлари ва хукумат амалдорлари сонини қисқартириш орқали эришилганини хукумат манбаалари ҳам тан олишган.\nЯнги яратилаётган ва йиллик ўртача сони бир миллионга яқинлашиб қолган ишчи ўринлари турли мажбурий ва “ихтиёрий” тўловларни тўлай олмасдан касод бўлиб қайта шаккланаётган, асосини хизмат кўрсатишгина ташкил этадиган кичик бизнес ва тадбиркорлик субъектлари томонидан вужудга келтирилмоқда. Давлат яширадиган статистикаларсиз хам одамлар яҳши билишадики, деярли ҳар бир тадбиркорлик субъекти 1-2 йил фаолият кўрсатгандан сўнг “банкротлик эълон қилиб” қайта шаклланиб олади.\nБу холда янги тадбиркорлик субектларига яратиб берилган солиқ имтиёзларидан фойдаланиш имкониятини қўлга киритиш билан бирга, улар қисқа фаолиятлари давомида йўл қўйган камчиликлар учун маъсулиятни ўз зиммаларидан соқит қилиб ҳам оладилар. Баъзи холларда тез-тез қайта шаклланишнинг яна бир жихати расман янги рахбар қилиб тайинланган киши мазкур бизнеснинг аслида кимга тегишли экани борасида аниқ маълумотлар олишни янада мужмаллаштиради.\nИш ўринлари борасида хулоса қилинадиган бўлса, назаримда президент Ислом Каримов бир миллион ишчи ўрини яратилгани хақида баёнот бериш билан ўзининг атрофидагилар томонидан алданётганини билмайди. Аслида бу иш ўринларининг камида 80%и қайта шаклланган тадбиркорлик субектларига тўғри келиб, йўқ бўлиб кетган ишчи ўринлари билан тафовути солиштирилса реал ўсиш эълон қилинаётган миқдорнинг 10-15%ига тўғри келиши маълум бўлиб қолади.\nДемак бугунги иқтисодий ўсиш қайсидир маънода халқни ва қайсидир даражада эса президент Каримов ва у орқали хорижий кузатувчиларни алдаш учун юритиладиган статистик ўйинлар мажмуасидир. Чунки хукумат томонидан юргизилаётган иқтисодий сиёсат натижасида на оддий халқ фаровонлик даражасида, нада иқтисоднинг етакчи секторларида ҳеч қандай муҳим ўзгаришлар амалга ошмаяпти. Янада аниқроқ айтиладиган бўлса иқтисодий ўсиш фақат “Каримов бориб кўрадиган лойихалар” билан чекланиб қолар экан, оддий халқ кундан-кунга кўпроқ иқтисодий муаммоларга дуч келмоқда. У юзлашаётган ишсизлик, миграция, энергия таъминотидаги тақчилликлар, камайиб бораётган реал иш хақи ва ижтимоий тўловлар, кескин ошиб бораётган мажбурий ва “ихтиёрий” тўлов ва харажатлар иқтисодий сиёсатнинг мақсади хақиқий фаровонликни оширишга эмас статистик кўрсаткичларни манипуляция қилиш билан иқтисодий ўсишни иммитация қилишга йўналтирилганини билса бўлади.\n2013 йил учун башорат қилинган иқтисодий ўсиш ҳам мохиятан бугунгача юргизилаётган иқтисодий сиёсатнинг мазмуний давоми хисобланади ва оддий ўзбек учун турмуш даражасининг пасайиб кетиши, фаровонликнинг ёмонлашуви янада одатий холга айланади. Мазкур иқтисодий сиёсатнинг афсус билан тилга олиш керак бўлган энг муҳим жихатларидан бири бўлса, юқорида такидланганидек хорижга ишчи кучи экспорт қилиш эвазига мамлакатда фожеали оқибатлар сари жадал етаклайдиган ижтимоий-ахлоқий муаммоларнинг чуқур илдиз отаётганидир.\nБу муаммолар жорий иқтисодий сиёсатнинг оддий халқ гарданига осаётган “билвосита” харажатларидир. Афсуски бу сиёсатнинг қатор салбий таъсирлари сингари “билвосита ижтимоий харажатлари” ҳам мазкур сиёсатни юритаётганлар хаётида ўз аксини топмайди. Демак бу сиёсат давом этаверади.\nТемурмалик Ҳайдаров, Тошкент, “Туронзамин” учун.


Пастдарғомдаги йиртқични йўқ қилиш учун 29...\n05.11.2018 10:57 0 370\nБундан аввалроқ эса Пастдарғом туман тиббиёт бирлашмасида дайди итлар «уя» қуриб олгани ва бу ҳолатни бартараф этишга масъуллар бефарқ ва беписанд қараётгани ҳақида маълум қилинганди. Ёз фаслида дайди итлар мазкур туманнинг бозорини «эгаллашгани» ёзилганди. Аҳолининг бу мурожаатлари эътиборсиз қолаётгани танқид остига олинганди.\nНиҳоят, «Xabar.uz» таҳририятига Пастдарғом тумани ҳокими Б.Садуллаев номидан жавоб хати келди. Уни тўлиқлигича эътиборингизга ҳавола қиламиз:\nПастдарғом туман ҳокимлиги томонидан «Xabar.uz» порталида эълон қилинган туман тиббиёт бирлашмаси ҳудудида дайди итларни купайганлиги ва тумандаги Кичик Найманча маҳалла фуқаролар йиғини ҳудудида номаълум йиртқич фуқароларнинг қўйларига зиён етказаётганлиги тўғрисидаги маълумотлар ўрганиб чиқилди.\nҲақиқатдан ҳам туман тиббиёт бирлашмаси ҳудудида охирги вақтларда эгасиз юрган итлар кўпайганлиги, тиббиёт бирлашмаси маъмурияти бундай ҳолатни олдини олиш борасида бирон бир чора кўрмаганлиги ва мазкур йўналишда туман ободонлаштириш бошқармаси махсус хизмати томонидан ҳам бирон бир тегишли чоралар кўрилмаётганлиги аниқланди.\nШунингдек, тумандаги Кичик Найманча маҳалла фуқаролар йиғини ҳудудида тунда фуқароларга тегишли бўлган қўйларни номаълум ҳайвон томонидан бўғизлаб кетиш ҳолатлари содир бўлиб, буни ёввойи ҳайвон бўлган шоқол қилган бўлиши мумкинлиги мутахассислар ва маҳаллий аҳоли томонидан билдирилди.\nЮқоридаги маълумотларни ўрганиш жараёнида ўз вазифасига совуққонлик билан қараганлиги учун туман ободонлаштириш бошқармаси ит овчиси А.Джўраев ҳамда мазкур ва бошқа камчиликларга йўл қўйган туман тиббиёт бирлашмаси бош врачи И.Бобобеков ўз вазифасидан озод қилинган.\nТуман ободонлаштириш бошқармасининг махсус хизмат овчиси томонидан тиббиёт бирлашмаси ҳудудида мавжуд бўлган дайди эгасиз итлар йўқ қилинди ва туманнинг бошқа ҳудудларида ҳам уларни йўқ қилиш чоралари кўрилмоқда.\nЁввойи йиртқич ҳайвонлар билан курашишни кучайтириш мақсадида туман Давлат санитария эпидемиология назорати марказига ўн тўққиз миллион сўм, туман ветеринария бўлимига ўн миллион сўм дори воситаларини олиш учун туман ҳокимлиги томонидан маблағ ажратиб берилди.\nБундан ташқари туман ҳудудида эгасиз яшайдиган дайди ва йиртқич ҳайвонлар билан курашишни кучайтириш тўғрисида мутасадди ташкилот раҳбарларига топшириқлар берилди.\nТуман ҳокимлиги «Xabar.uz» порталига ушбу масаланинг воқеа тафсилотларини аниқлашда қилган ёрдами учун миннатдорлик билдиради, — дейилади туман ҳокимининг жавоб хатида.\nСўнгги тасдиқланмаган маълумотларга кўра, Пастдарғомдаги номаълум йиртқич чорва молларига, ҳатто, бир нафар аёл кишига ҳам ҳамла қилган. Маҳаллий аҳоли орасидаги қўрқув ҳали аригани йўқ. Туман ҳокимлиги ва мутасадди ташкилотлар бу масалани бартараф этишга киришгани, масалага ниҳоят жиддий қарала бошланганини билдиради. Умид қиламизки, бу нохуш ҳолат бирор фожиали ҳодиса рўй бермасидан аввал ҳал қилинади.\nПастдарғом Самарқанд вилояти йиртқич


hidoyat.uz – “Мовароуннаҳр” нашриётининг сайти - Армонли дунё\nКўпинча барвақт туриб, уйимиз ёнидаги хиёбонни айланаман. Шундай вақтлар бўладики, ёлғиз қолгим, узоқ ўй-хаёллар сургим келади. Бу тонг ҳам қадрдон боғчага чиқдим. Ўриндиқда ўтириб, гулларни томоша қилдим, улар орасидаги райҳонни кўриб, юрагим орзиқиб кетди. Энгашиб ҳидладим, узиб олишга кўзим қиймади. Унинг иси менга онажонимни эслатади. Бу ҳид юрагимда соғинч ҳиссини уйғотади, орзиқиб кетаман. Қалбимнинг туб-тубидан соғинч отилди. Томоғимга бир нима тиқилди...\nЁшим улғайгани сари онамни соғинаман... Ким она меҳрига тўйибди экан, она дийдорига ҳеч қачон, ҳеч ким тўймаган...\nОнам ҳали ёш эдилар, тўсатдан оламдан ўтдилар. Онам раҳматли билан кичик укам бирга яшарди. Ҳар доимги одатга кўра ишдан сўнг уларни кўргани бордим. Кетар чоғим онам кулиб: "Болажоним, бир кеча ёнимда қол, она-бола бирга суҳбатлашайлик", дедилар. "Она, ишларим жуда кўп, сал бўшаб олай, албатта, келаман", деб қўлларига бир даста пул тутқаздим. Муштипаргинам мийиқларида кулиб, бош чайқадилар.\nЎшанда онаизорим бир кунгина ёнларида бўлишимни кўп сўрадилар. Қистовларининг сабабини барибир тушунмадим. Аммо ўша мунис чеҳралари ҳамон кўз ўнгимда. Ишим кўплигини важ қилдим. Бу учрашув мен учун сўнгги дийдор эканини, кейинги боришимда онамнинг жонсиз танасини кўришимни қаёқдан билай?.. Агар билганимда ёнларида бир кеча эмас, уч-тўрт кеча қолмасмидим? Барча ишларимни четга суриб қўймасмидим? Мен нодон онам ёш, ҳали узоқ яшайдилар, деб ўйлаб юрган эканман.\nЖанозага узоқ-яқиндан кўп одам келди. Мана, таъзияга келганларни кутиб-кузатиш учун уч-тўрт кун вақт топдим-ку! Нега ҳам ўшанда ишларим кўплигини баҳона қилдим, келсам бўларди-ку?\nМаросимлар тугагач, укам: "Ака, онам мана буни сизга бериб қўйишимни тайинлаган эдилар", дея қўлимга бир тугун тутқазди. Очиб қарасам, ичида ўзим берган пуллар, яна бошқа нарсалар бор эди. Онам бечора ҳаммасини йиғиб юрганмидилар? Ёки бирор муҳтож инсонга беришга улгурмадиларми? Онамнинг бир ажойиб хислатлари бор эди. Нима олиб келсам, энг олдин ўзимга илинар, кейин секингина "Ўғлим, шундан озгина фалончигаям берсам майлими?" дея бирор қийналган оилагами, тўй-маърака қилаётган қўни-қўшнигами илинардилар. "Сенинг ҳақингга дуо қилишади", дея аввал мендан розилик сўрардилар. "Кенгга – кенг дунё. Аллоҳ таоло сахий бандаларини севади", дея хайрли ва эзгу ишлар қилишга бизни ундардилар. Мен: "Онажон, буларни сиз учун олиб келганман. Кимга, нимага ишлатиш сизнинг ишингиз", десам, ҳақимга узоқ-узоқ дуо қилардилар...\nОнамни соғинсам, сўзларини эслайман, райҳонни авайлаб ҳидлайман. Онам қадрини уларни йўқотганимдан сўнггина билдим. Онасини норози қилган экан-да, дея ўйламанг. Аксинча, онамнинг дуоларини олмаганимда мен бугунгидек юрмаган бўлардим. Армоним, бир кеча бўлса-да, улар билан тўйиб суҳбатлашолмай қолганим, шундан афсус чекаман...\nВалида АБДУҒАФФОР қизи\n1568 марта ўқилган.


Сардор Мамадалиев «Бировнинг аёлига кўз тикманг» қўшиғининг яралиш тарихини айтиб берди - ShouBiz.uz\nЯнгиликлар 10:13 | 21.1.22\n«Ўзи шу мавзу мени кўп ўйлантирарди», — дейди у\nХонанда Сардор Мамадалиев YouTube’даги «Chotki Tv» лойиҳасига берган интервьюсида «Бировнинг аёлига кўз тикманг» қўшиғининг яралиш тарихини айтиб берди.\nСардорбек Мамадалиев шу каби мавзулар уни анчадан бери ўйлантириб юрганини айтди. Унга бухоролик йигит шу шеърни ўзгача талқинда куйлаб, қўшиқ ташлаган. Кейин хонанда ўз оҳангига мослаб куйлаган.\n«Ўзи шу мавзу мени кўп ўйлантирарди. Кўчада юрганда, шундай фаҳш ҳолатларини кўп гувоҳи бўламан. ‘Нимага шундай бўлиши керак’, деган нарса мени кўп қийнарди. Ҳамма мусулмончилик ақидаларига амал қилиб юрса бўлмайдими деб ўйлаб юрардим. Менга битта бухоролик бастакор йигит ғоя ташлади. Фақат улар бошқа оҳангда куйлаганди. Уларни рози қилиб фақат шеърини олдим. Оҳангини ўзим басталадим. Мен ўйлаб юрган мавзу бировнинг аёлига кўз тикманг эмасди. Шунга сал ўхшарди», — дейди у.


Жуфтингизнинг муҳаббати ҳақиқийлигини англатувчи 8 белги » Ўзбекистон янгиликлари – Zamin.uz\n08:11 Тил  Ўзбекча\n30-08-2016 | 13:49\nZAMIN.UZ / LIFE STYLE / 30 Август 2016 года1 283\nСевган инсонининг ўзига нисбатан бўлган ҳис-туйғуларини, уларнинг қанчалик самимийлигини билиш ҳар бир аёл учун жуда қизиқдир. Қуйида келтирилган ҳолатлар йиллар давомида ҳаётий тажрибалардан келиб чиқиб, синалган белгилардир. Уларнинг 99 фоизи ҳақиқатга яқиндир. Марҳамат, улар билан танишинг.1. У худбин бўлмайдиУ худбин бўлмайди, чунки муҳаббат тангосини икки киши ижро этишини яхши билади. Сизга ёққан нарсаларга бефарқ бўлмайди, хурсандчилигингиздан у ҳам қувончга тўлади. Ўз ҳузур-ҳаловатини биринчи ўринга қўймайди.2. Хатолардан асрайдиНотўғри қарор чиқариб, бирор хатоликка йўл қўяётганингизни кўрса, бундан кўз юмолмайди, аксинча камчиликларингизни кўрсатиб, тўғри йўл кўрсатади. Чунки сиз у учун ҳаммадан ҳам азиз инсонсиз.3. Гўшакни кўтармасангиз турли шубҳа-гумонларга бормайдиУ сизни қаттиқ севганидан турли шубҳа-гумонларга бормайди, сизга ишонади. Гўшакни кўтармаслик учун арзирли сабаб борлигини тушунади. У сизнинг вақтингизни ҳам қадрлайди!4. Касал бўлганингизда ғамхўрлик қиладиСиз дард чексангиз, уни ҳам жони оғрийди. Ўзингизни яхши ҳис қилишингиз учун қўлидан келганча ҳаракат қилади. Доктор чақиради, овқат ейишингизни, дори ичишингизни назорат қилади. Бу ишларни сизда катта таассурот уйғотиш учун эмас, чин дилидан бажаради.5. Ҳар доим фикрингизни қўллаб-қувватлайди, ҳурмат қиладиСизни ҳақиқатан ҳам севган одам ҳар қандай вазиятда фикрингизни қўллаб-қувватлайди, уларга қўшилиш-қўшилмаслигидан қатъи назар қарорингизни ҳурмат қилади.6. Сизни бахтли кўриш учун ҳар қандай майда-чуйдаларга эътиборли бўладиМактуб ёзиш, қўлингиздан тутиш, ишга кетиш олдидан ёноғингиздан ўпиб қўйиш шунчаки майда-чуйда нарсалар бўлиб туюлиши мумкин. Аслида эса баландпарвоз гаплардан кўра, улар кўп нарсани англатади. Бир лаҳзалик воқеалар билан хотирада қолиш ҳақиқий муҳаббатнинг белгисидир.7. Сизни диққат билан тинглайдиУ сизнинг зерикарли суҳбатингизни ҳам жон қулоғи билан тинглайди. Суҳбатни қулай тарзда давом эттиришингиз учун бош қўйишга елкасини тутади.8. “Сени севаман” дейишдан қўрқмайдиУнинг ҳаётида қанчалик муҳим аҳамиятга эга эканлигингизни, сизни жуда соғинаётганлигини, сизсиз зерикаётганлигини тан олади. “Сени севаман!” деб баралла айтишдан қўрқмайди.Манба: Даракчи.уз\nЎқишни тавсия қиламиз Селфи аёлларнинг ўзига нисбатан ишончини ошириши аниқланди\n12:50 / 29-08-2016\n13:00 / 22-06-2016


Ўзбекистондаги масжидларда ўқиладиган ваъзлар Дин ишлари қўмитасидан тезис шаклида келиши айтилади.\nЎзбекистонда ёшлар орасида худкушлик кўпайган бир пайтда мамлакат жоме масжидларида жума намозларида имомлар суицид Ислом динида гуноҳ ва ҳаром амал экани ҳақида ваъзлар ўқимоқда. Озодлик суҳбатлашган пойтахт Тошкент ва айрим вилоятлардаги масжид имомлари ва мутаваллилари жума намозларида бундай даъватлар Ўзбекистон Вазирлар Маҳкамаси Дин ишлар қўмитаси топшириғи билан айтилаётганини тасдиқлади. Бироқ, Озодлик суҳбатлашган дин вакилларига кўра, уларга худкушлик ҳолатлари ортаётганига оид статистик маълумотлар берилмаган.\nТошкентдаги “Сирож Солиҳ” жоме масжидининг мутаваллиларидан бири Озодлик билан суҳбатда худкушликка қарши ваъзлар Ўзбекистон Мусулмонар идораси ва Дин ишлари қўмитаси топшириғи билан ўқилаётганини айтди.\n- Фақат бизни масжидда эмас, ҳамма масжидларда жонига қасд қилиш масаласида маърузалар бўляпти, бу жума ҳам бўлди, олдимиздаги жума ҳам ўқилади. Диний қўмитадан шундай топшириқ бўлди. Чунки жонга қасд қилиш кўпайган. Энди Ислом динида бу қораланади. Бу имон заифлиги белгисидир. Одамларга буни ҳаром эканини тушунтиринглар, деб бизга топшириқ бўлди, - дейди “Сирож Солиҳ” масжиди мутаваллиси.\nЎзбекистоннинг айрим вилоятларида эса имомлар уйма уй юриб ўзини ўлдириш гуноҳ амал эканини одамларга тушунтирмоқда.\n- Ўзини ўлдириш Аллоҳ таоло омонат қилган жонни йўқ қилишликдир. Аллоҳ берган омонатга хиёнат қилишга ҳеч кимнинг ҳаққи йўқ деб, одамларга жума намозида, қолган пайтда уйларига бориб тушунтиряпмиз, маҳаллада аҳолини йиғиб бу ёмон амал эканини айтаяпмиз, - дейди исми сир қолтши шарти билан Озодликка гапирган фарғоналик имом.\nЎзбекистон Вазирлар Маҳкамасидаги Дин ишлар қўмитасининг Исломий диний ташкилотлар ва имом хатиблар билан ишлаш бўлими мулозими масжид имомларига жонга қасд қилишга қарши жума намозларида ваъз ўқиш ҳақида топшириқ берилганини тасдиқлади.\n- Охирги икки ой ичида жонга қасд қилиш юқори бўлгани учун жума маърузаларини шу мавзуда олиб бориш бўйича кўрсатмалар берганмиз. Бизга статистика берилмадию, лекин ўз жонига қасд қилиш охирги икки ой давомида кўтарилди, деган маълумот берилди. Шу ўринда аниқлик киритмоқчиман, имомларга уйма-уй юриб ташвиқот олиб боринглар демаганмиз. Имомарни йиғиб, уйма-уй юрасан, деган гап бўлгани йўқ. Фақат шу эмас, диний нуқтаи назардан мақолалар чоп этамиз. Диний уламоларнинг суицидга қарши социал роликларини ҳам чиқарамиз, - дейди Дин ишлар қўмитаси мулозими.\nОзодлик ўтган икки ой ичида Ўзбекистонда бешта суицид холати ҳақида хабар берган эди.\nАммо, кузатувчилар худкушлик амаллари расмий рақамларда қайд этилганидан анча кўплигини айтади.\nЎзбекистон президенти Шавкат Мирзиёев ҳам ўтган йил ҳукумат мажлисида "ўз жонига қасд қилиш ҳолатлари соат сайин ортиб бораётгани"ни айтганди.\nЖаҳон Соғлиқни сақлаш ташкилотига кўра, дунё бўйича ҳар 40 сонияда дунëда 1 киши ўзини ўлдириши баробарида 20 киши ўз жонига қасд қилишга уринади.\nЎзбекистон суицид бўйича Марказий Осиёда учинчи ўринда


Главная | ISBN,ISSN,УДК и ББК\nКак получить ISBN/ISSN и ББК, УДК\nISBN/ISSN va KBK, UDK\nISBN&ISSN тўғрисида маълумот\nISBN (International Standard Book number) китобнинг халқаро стандарт тартиб рақами. У бутун жаҳонда нашр этиладиган ҳар бир китобни муайян тартибда белгилашга мўлжалланган бўлиб, китоб савдосини такомиллаштириш ва китобларни тарқатишда муҳим восита бўлиб хизмат қилади. Халқаро китоб савдоси билан шуғулланувчиларнинг электрон катологларидаги китобларга оид маълумотлар ҳам ISBN асосида яратилади.\nISSN (International Standard serial number)даврий нашрларга (газета, журнал, бюллетен, ахбортнома, йилномалар,электрон нашр, серияли нашр, каталогва бошқ.) халқаро стандарт тартиб рақами.Ҳар бир даврий нашр учун ноёб аниқлагич бўлиб, туркум нашрларнинг чиқиш маълумотларининг мажбурий унсури ҳисобланади.\nISBN ваISSN бутун жаҳонда тан олинган қисқа, содда, машина ўқий оладиган идентификациялаш рақами бўлиб, дунёда чиқарилган барча китоб ва даврийнашрларни ягона тарзда белгилашга мўлжалланган.\nISBN ва ISSN рақамларини олиш учун қуйидаги “ISBN,ISSN, КБК” ларни қандай олиш мумкин” таянчга қаралсин.\nКутубхона-Библиографик классификацияси тўғрисида маълумот\nКБК фанларни классификацияси учун мўлжалланган жадвал. Унинг асосий вазифаси чоп этилган нашрни маъносини очиб бериш ва ахборот-кутубхона ресурсидан фойдаланишни енгиллаштириш. Шунингдек, нашриёт ходимларига Ўзбекистон нашриётларидан чиқаётган янги нашрларга КБК индексини олиш учун зарур.\nКБК индексини олиш учун қуйидаги таянчга қаралсин “ISBN, ISSN, КБК” ларни қандай олиш мумкин.


«Бунёдкор» футбол клубида Ўзбекистон Республикасининг Биринчи Президенти Ислом Каримов хотирасига бағишланган тадбир бўлиб ўтди. «Бунёдкор» футбол клубида Ўзбекистон Республикасининг Биринчи Президенти Ислом Каримов хотирасига бағишланган тадбир бўлиб ўтди. Унда футбол клуби ва «Бунёдкор» стадиони ходимлари иштирок этди.\nТадбирда Ислом Абдуғаниевичнинг ҳаёти ва фаолияти ёдга олинди, халқимиз олдидаги буюк хизматлари, тинчлик ва тотувлик, спортимиз ривожи йўлидаги кўрсатган фидойилиги ҳақида сўзлаб, у кишининг вафоти Ватанимиз ва халқимиз учун ниҳоятда оғир йўқотиш экани чуқур қайғу билан таъкидланди. Президентимиз нафақат сиёсат ва иқтисод, бошқа соҳаларда ҳам чуқур билим соҳиби эди. Халқимизга ана шундай буюк инсон бош бўлгани – бизнинг бахтимиз.\nПрезидентимизнинг спортимизни юксалтириш борасида кўрсатган ғамхўрликларини алоҳида таъкидлаш жоиз. 1993 йил 18 мартда футболни ривожлантириш тўғрисида имзоланган ҳужжат бу борадаги дастлабки пойдевор бўлди. Болалар спортини ривожлантириш жамғармасига бевосита раҳбарлик қилган юртбошимиз соғлом ва баркамол авлодни вояга етказиш учун барча ишга бош-қош бўлганлари диққатга сазовор. Бугунги кунда мамлакатимизнинг барча вилоятларида замонавий талабларга жавоб берувчи стадионлар фойдаланишга топширилди. Уларнинг энг муҳташами, шубҳасиз, «Бунёдкор» стадионидир. Аренамизнинг тантанали очилиш маросимида Ислом Абдуғаниевич Каримов шахсан иштирок этиб, сўзга чиққанлари умрбод ёдимизда сақланади.\nУч босқичли тизим – «Умид ниҳоллари», «Баркамол авлод» ва универсиадаларда сараланган ёрқин истеъдод соҳиблари эндиликда энг нуфузли халқаро мусобақаларда мустақил Ўзбекистон шаънини муносиб ҳимоя қилишмоқда. Август ойида Бразилиянинг Рио-де-Жанейро шаҳрида ўтган ёзги олимпия ўйинларида истиқлол вояга етказган спортчиларимиз тўртта олтин, иккита кумуш ва еттита бронза медалига сазовор бўлишгани Ислом Каримов меҳнатлари маҳсули сифатида баҳоланмоғи даркор.\nЮртбошимиз Ислом Абдуғаниевич Каримовни нафақат бугунги, балки келажак авлодлар ҳам мустақиллигимиз меъмори сифатида юксак қадрлайди. Президентимиз буюк давлат асосчиси, спорт ва соғлом турмуш тарзининг жонкуяри сифатида тарихда қолади. Биз президентимизнинг ўгитларига оғишмай амал қилишимиз, бошлаган ислоҳотларини муносиб давом эттириб, Ўзбекистон довруғини юксакларга кўтариш йўлида фидойилик кўрсатишимиз шарт. Шунда қадрли Юртбошимизнинг руҳлари шод бўлади.\n«Бунёдкор» футбол клуби вакиллари Ўзбекистон Республикаси Олий Мажлиси Сенатида бўлиб, Ўзбекистон Республикаси Президенти Ислом Каримов хотирасига ҳурмат бажо келтиришди. Клуб мутасаддилари, мураббийлар ва футболчилар Президентимиз портрети пойига гуллар қўйишди.\nЭлимиз бахти, юртимиз равнақи учун ёниб яшаган улуғ зот Ислом Каримовнинг ёрқин хотираси қалбларимизда мангу сақланади.\nТеглар: Бунёдкор Президент ёд этишди\n19:39 “Бунёдкор” мухлислар билан учрашади\n14:42 MMA: Ўзбек жангчиси ғалабасини Ислом Каримов хотирасига бағишлади (видео)


23-05-2019 - 16:30 | 16:30\nСамарқанд ш., "Динамо" стадиони\n05 кун12 соат32 дақ42 сек\n01-06-2019 - 17:00 | 17:00\n1. СЕВ 7 7 0 0 38 21\n2. СЎҒ-W 7 6 0 1 28 18\n3. АГМК W 7 5 0 2 15 15\n4. ҚЗҚ-G 7 4 0 3 -11 12\n5. ШЎРТ-L 7 3 0 4 -2 9\n1. БУН-W 6 6 0 0 29 18\n2. МЕТ-W 6 4 1 1 23 13\n3. ПАХ-W 6 2 3 1 2 9\n4. ЛОК-W 6 2 2 2 0 8\n5. НФТ-W 6 1 1 4 -25 4\nБугун бўлиб ўтган «Динамо W» – «Севинч» (0:8) учрашувидан олинган суратлар жамланмасини эътиборингизга ҳавола қилаяпмиз. Марҳамат томоша қилинг.\nБугун “Севинч” жорий чемпионатнинг I босқич дастлабки даврасининг сўнгги тур учрашувини Самарқандда “Динамо W” жамоасига қарши ўтказди. Учрашув кутилганидек жамоамиз устунлигида ўтди. Чунки “Динамо W” жамоаси бунгача қуйи лигада тўп тепган бўлиб, тажриба борасидаги катта фарқ ҳам яққол сезилиб турди. Шунинг учун бу ҳисобда ҳам ўз аксини топди. Дастлаб, 16-дақиқада Шахноза Қурбонова жамоамизни ҳисобда олдинга…\nБугун “Севинч” сафарда Ғузорнинг “Шўртан Lady” жамоаси билан куч синашди. Учрашув қизиқарли ва кескин курашларга бой бўлди. Ўйиннинг икки бўлимида томошабинлар икки хил ўйин гувоҳи бўлишди. “Севинч” илк дақиқалардан майдонда фаол бўлди. Дастлабки бўлимнинг 6-дақиқасида жамоамиз пенальти тепиш ҳуқуқини қўлга киритди. Бунда футболчимизни рақиб жамоа ҳимоячиси ўз жарима майдончасида қуполлик билан тўхтатиб қолга эди. 11…\nБугун бўлиб ўтган «Севинч» – «Сўғдиёна W» (2:0) учрашувидан олинган суратларни эътиборингизга ҳавола қиламиз. Марҳамат томоша қилинг.\nБугун бўлиб ўтган «Севинч» – «АГМК W» (2:0) учрашувидан олинган суратларнинг жамланмасини эътиборингизга ҳавола қиламиз. Марҳамат томоша қилинг.\nБугун бўлиб ўтган «Севинч» – «Қизилқум Guli» (9:0) учрашувидан олинган айрим суратлар жамланмасини эътиборингизга ҳавола қиламиз. Марҳамат томоша қилинг.\n07-05-2019 - 22:04


Бош саҳифа Ўзбек халқ оғзаки ижодиЎзбек халқ эртаклариУсмон билан Ёқуб\nБир бор экан, бир йўқ экан, ўтган замонда битта чол яшаган экан. Унинг иккита ўғли бор экан. Каттасининг исми — Усмон, кичигининг исми Ёқуб экан.\n— Ўғилларим, мен энди қариб қолдим, энди рўзғор иши ўзларингга қолди, бориб ерни ҳайдаб келинглар, — дебди.\nАка-ука ер ҳайдагани кетишибди. Усмон куни билан ер ҳайдаб, роса чарчабди. Терлаб, ҳамма ёғи чанг бўлиб кетибди. Ёқуб эса «касалман» деб, кечгача салқинда ётибди,\nКеч кирганда, у акасига:\n— Сиз ювиниб келинг. Мен қўшни олиб кетаман, — дебди. Усмон ерни ҳайдаганида озгина қисми қолган экан. Ёқуб қолган жойни ҳайдабди ва ҳамма ёғига тупроқ сепиб, чанг қилиб олибди. Дадасининг ёнига бориб:\n— Акам ҳеч ҳам ишламадилар, ҳамма ерни бир ўзим ҳайдадим, — дебди.\nДадаси Ёқубнинг гапига ишониб, Усмондан хафа бўлибди. Шунга қарамай, «бош ўғил-ку!» деб, ўзининг бисотидаги йигирма беш тилласини Усмонга берибди. Усмон пулни олибди-ю, отасининг қўпол муомаласидан хафа бўлиб, уйдан чиқиб кетибди. Ёқуб эса акасига:\n— Сиз қаерда бўлсангиз, мен ҳам сиз билан бирга бўламан, — дебди.\nУлар йўл юришибди, йўл юришса ҳам, мўл юришибди, бир ўрмонга етишибди. Бир овчи ўрмондан фил боласини олиб келаётган экак. Усмои ундан.\n— Бу филча сенга нима гуноҳ қилди? — деб сўрабди. Овчи:\n— Овимга тушган нарса, энди олиб бориб сотмоқчиман, —дебди.\nУсмоннинг филчага раҳми келибди ва:\n— Сотсанг қанчага сотасан? — сўрабди.\n— Йигирма беш тиллага сотаман, — дебди овчи. Усмон йигирма беш тиллани овчига бериб, филни озод қилибди ва ўрмонга қўйиб юборибди, Ёқуб эса нима қилишини билмай қолибди, чунки у пулни олиш мақсадида акаси билан йўлга чиққан экан. Энди у қайтиб кетишини ҳам, қайтмаслигшш ҳам билмай қолибди. Қайтай деса, уялади, қайтмай деса, пул қўлдан чиқиб кетган. Улар юриб-юриб, охири бир шаҳарга етиб келишибди. У ерга кириб борсалар, ҳамманинг оғзида бир гап: «Подшонинг бир қизи бор экан. Уни бир дев олиб кетибди. Кимки шу девни ўлдирса, подшо қизи билан бойлигининг ярмини берармиш».\nУсмон билан Ёқуб подшонинг ҳузурига боришибди. Улар девни ўлдиришга бормоқчи эканликларини айтишибди ва керакли қурол-аслаҳа билан қуролланишибди. Усмон билан Ёқуб дев яшайдиган тоққа чиқишибди. Усмон дев билан олишиб, уни ўлдирибди. Кейин бир чуқур ғорга дуч келибди, тушса, бир чеккада қиз ўтирган экан. Усмон қизга уни қутқаргани келганини айтибди. Ёқуб тепада, ғорнинг оғзида қолган экан. Усмон қизнинг белига арқон боғлаб, тепага чиқариб юборибди. Ёқуб эса акасини ғорнинг ичида қолдириб, ўзи қизни олиб, жўнаб кетибди.\nПодшога бориб, «девни ўлдириб, қизингизни олиб келдим», дебди. Подшо беҳад қувонибди ва қирқ кеча-ю, қирқ кундуз тўй қилиб, қизини Ёқубга бермоқчи бўлибди. Энди гапни Усмондан эшитинг.\nУсмон укасини роса чақирибди, ундан дарак бўлмагач, хафа бўлиб ғорни айланиб юраверибди. Шу алфозда бир неча кун ўтибди. Охири у ҳолдан тойиб, ётиб қолибди. Бир маҳал мадорсиз ҳолда кўзларини очиб қараса, ўзи бўшатиб юборган фил боласи унинг ёнида турган эмиш. Унинг аҳволини кўрган филча ғордан чиқиб кетибди ва ғорнинг тепасидан унга арқон ташлабди. Усмон зўр-базўр арқонга ўзини боғлабди, фил боласи уни тортиб олибди. Фил боласи Усмонга ўрмондан турли мевалар ва ейдиган нарсалар топиб келибди. Усмон сал тузалгач, подшонинг саройига қараб йўл олибди. Борса, саройда катта тўй бўлаётган эмиш. У одамлардан «кимнинг тўйи» деб сўраса, «Ёқуб деган бола девни ўлдириб, маликани қутқарди, шунинг учун подшо қизини Ёқубга беряпти» дейишибди. Усмон ичкарига кириб қараса, ҳақиқатан ҳам Ёқубнинг тўйи бўлаётган эмиш. Шу пайт Усмон подшонинг қизини чақиртирибди. Қиз дарров Усмонни танибди ва улар подшо ҳузурига бориб, бўлган воқеани айтиб беришибди. Подшо Ёқубни изза қилиб, саройдан ҳайдаб юборибди. Усмонга эса қизини ҳамда ярим давлатини бериб, тўйни янада катта қилиб юборибди.\n← Аввалги Аввалги Қизғанчиқ ит\nКейинги → Кейинги: Омон билан Ёмон


Россия депутаталарига санкция қўллаш петициясини 32 минг америкалик қўллади\n04 декабр 2020, Тошкент вақти: 22:01\nАмерикаликлар россиялик болаларни асраб олишини ман қиладиган қонун лойиҳасини қўллаётган россиялик депутатларга АҚШ ҳукумати санкциялар жорий этишини талаб қилувчи петицияни қўллаб 32 мингдан ортиқ электрон имзо тўпланди.\nОқ Уй 25 мингдан ортиқ одам имзо чеккан ҳар қандай петицияни 30 кун ичида кўриб чиқишни ваъда қилган.\nМазкур петиция рус тилидаги ижтимоий электрон тармоқлар орқали фаол тарғиб қилинмоқда.\nАмерикаликлар россиялик болаларни асраб олишини таъқиқлашни назарда тутган қонун лойиҳаси ўтган ҳафтада Давлат Думаси муҳокамасидан ўтган эди.\nРоссиядаги сиёсий мухолифат ва аксар одамлар қонун лойиҳасини танқид қилган.\nМазкур ҳужжат Федерация кенгашида 26 декабр куни овозга қўйилиши кутилмоқда.


Ўтириб ишлайдиганларга фойдали 5 машғулот » Ўзбекистон янгиликлари – Zamin.uz\n26-04-2016 | 16:14\nZAMIN.UZ / LIFE STYLE / 26 Апрел 2016 года570\nУзоқ ўтириб ишлаш — организмда қон айланиши бузадиган асосий омиллардан бири. Агар, вақтингизнинг асосий қисмини компьютер қаршисида ишлаб ўтказсангиз, ҳар кунлик одатий машғулотларингизни кўздан кечириш фурсати келди, дейилади "Даракчи" нашрида.Ҳар куни ўзингиз учун ҳеч бўлмаса 30 дақиқа вақт ажратинг ва қуйидаги машғулотлардан биттаси билан бўлса ҳам шуғулланинг:1. Пиёда юриш Кун давомида имкон қадар кўпроқ пиёда юришга интилинг. Агар бироз сайр қилиш имкони туғилса, ундан унумли фойдаланинг. Автобус бекатида транспортни кутиб ўтирманг, уч-тўрт бекатни пиёда юриб ўтказинг. Лифтдан умуман фойдаланманг, зинапоядан пиёда юриб, тепага кўтарилинг. Пиёда юриш қўл ва бел мушакларини мустаҳкамлайди.2. Велосипед ҳайдангВелосипедда сайр қилиш қон айланишини яхшилайди. Бу машғулот айниқса, варикозга чалинганларга ҳам фойдали. Велосипед педалини айлантирганингизда қон барча қон томирлар бўйлаб айланади. У ҳеч қаерда туриб қолмайди. Бир маромдаги ҳаракат эса қон-томирларга оғирлик туширмай, уларнинг фаолиятини яхшилайди.3. СузишАгар сизда варикозга мойиллик бўлса, у ҳолда кўп куч талаб этиладиган ва аэробика машғулотларига эҳтиёткорлик билан қатнашинг. Куч талаб этиладиган машғулотлар вазиятни чигаллаштириши мумкин. Сувда сузиш эса бундай хавфни юзага келтирмайди. Сузиш шуниси билан фойдалики, унда организм горизонтал ҳолатда бўлади, оёқларга оғирлик тушмайди ва қон айланиши яхшиланади. Агар сузишнинг ўзи сизга зерикарли туюлаётган бўлса, унда аквааэробика билан шуғулланинг. Бу спорт тури сизга мушакларни мустаҳкамлашга, қадди-қоматни тиклашга ва ортиқча вазндан қутилишга ёрдам беради. 4. ЙогаУзоқ ўтириб ишлайдиганларда қон айланиши бузилиши кўп учрайди. Оёқ тўқималари эса етарлича кислород қабул қила олмайди. Йога билан шуғулланиш эса қон томирлар дам олишига замин яратади. У билан шуғулланганда қон яхши юришади. 5. Эрталабки ва кечки жисмоний машқларОёқларингизга утшадиган оғирликни бироз бўлса-да енгиллаштириш учун кунингизни енгил жисмоний машқлар билан бошлаб, улар билан якунланг.Уй шароитида бажариш мумкин бўлган бир нечта енгил жисмоний машқларни санаб ўтамиз:“Велосипед” машқи. Ётган ҳолда оёқларингизни кўтаринг ва худди велосипед ҳайдаётгандек оёқларингизни ҳаракатлантиринг. Умуртқа поғонаси текис жойлашганига эътибор беринг. Бу машқни 2-3 дақиқа давомида бажаринг.“Қайчи” машқи. Вертикаль ва горизонталь ҳолатдаги машқлар. Ётган ҳолда оёқларни кўтариб вертикаль ва горизонталь йўналишда қоғозни қирқаётгандек ҳаракат қилинг.\nЎқишни тавсия қиламиз Дунёдаги энг узун велосипед (видео)


ШҲТ Тошкент саммити: давра тораймоқда\n26 май 2022, Тошкент вақти: 10:26\nЖума куни Тошкентда Шанхай ҳамкорлик ташкилотининг навбатдаги саммити бошланди. Ташкилотнинг айнан Тошкент йиғинида ўз аъзолари сонини кўпайтириш қоидаларини қийинлаштириши кутилаëтгани боис¸ унда Эрон ва Ҳиндистон раҳбарлари иштирок этмаëтир.\nШанхай ҳамкорлик ташкилотининг 11 июн кунги саммити ташкилотга аъзо давлат раҳбарлари даражасидаги 10 - учрашув бўлади.\nЎзбекистон раислигида ўтадиган саммитда иштирок этиш учун ШҲТга аъзо Хитой, Россия, Тожикистон, Қирғизистон ва Қозоғистон раҳбарлари¸ шунингдек кузатувчи мақомидаги айрим давлат раҳбарлари 10 июн куни бирин-кетин Тошкентга келди.\nЖума куни бошланадиган йиғин кун тартибидан, икки муҳим ҳужжат: янги аъзоларни қабул қилиш тартиби тўғрисидаги низом ва ШҲТ процедуралари қоидаларининг муҳокама қилиниб, қабул қилиниши кутилмоқда.\nАйнан ана шу масалаларнинг муҳокама этилиши билан Тошкент 2010 саммитининг ШҲТнинг аввалги йиғинларидан фарқ қилиши айтилмоқда.\nЯнги аъзоларни қабул қилиш тартиби саммит иштирокчилари томонидан маъқулланса, бу ташкилотга янги аъзоларни қабул қилишга жорий қилинган мораторийни бекор қилади, лекин айни пайтда ШҲТда кузатувчилик мақомига эга бўлган ва унга тўлақонли аъзо бўлиб киришга умид қилиб келган Эрон, Ҳиндистон ва Покистон каби давлатлар учун тўлақонли аъзолик истиқболларини йўққа чиқаради. Чунки янги тартибга кўра, халқаро санкциялар жорий қилинган ва бошқа давлатлар билан ҳудудий баҳслари бўлган давлатлар ташкилотга қабул қилинмайди.\nСаммитни ёритиш учун Тошкентга келган Россиянинг “Время Новостей” газетаси халқаро шарҳловчиси Аркадий Дубнов, мазкур ҳужжат айнан Тошкент саммитида муҳокама қилинаётгани бежиз эмас, деган фикрда.\n- Бу саммитда имзоланиши кутилаётган ҳужжатлардан бири Эроннинг бу ташкилотга аъзо бўлиши учун эшикларни ёпиб қўяди. Чунки Эронга нисбатан БМТ санкциялари жорий қилинган. Боз устига, Тошкент саммити арафасида БМТ Хавфсизлик кенгаши Эронга нисбатан тўртинчи давра санкцияларини жорий қилиш бўйича резолюция қабул қилди. Ўзи янги аъзоларни қабул қилиш тартиби ҳам айнан Эроннинг ШҲТга аъзо бўла олиш умидларини пучга чиқариш учун ишлаб чиқилди, дейди Дубнов.\nТошкентда иш бошлаган ШҲТ давраси.\nМосквадаги Жамоатчилик ҳуқуқини тадқиқ қилиш маркази директори Аждар Куртов фикрича, Ғарб билан муаммолари бўлган Эрон ШҲТга тўлақонли аъзо бўлиш орқали мавқеини ошириш таъмасида бўлган. Бу эса шундоқ ҳам халқаро майдонда ҳали яхши ўрнашиб улгурмаган ташкилот учун муаммо ярата бошлади.\n- Бу ташкилот дунёнинг иккита йирик давлати ва БМТ Хавфсизлик кенгашининг доимий аъзолари Россия ва Хитойни расман бирлаштиради. Бу вазиятда эса, баъзи давлатлар ташкилотга тўлақонли аъзо бўлиш орқали ўз мавқеини оширишга умид қилиб келди. Хусусан, Эрон ва Покистон ташкилотга аъзо бўлиш ниятларини кўпдан бери айтиб келади. Айнан ана шу сабабдан ШҲТ янги аъзоларни қабул қилишга мораторий эълон қилган эди. Шунинг учун Тошкентда муҳокама қилинадиган ҳужжатга Эроннинг ташкилотга аъзо бўлиши имконларини бутунлай йўққа чиқарадиган шартлар киритилди. Буни билган Эрон президенти Аҳмадийнажод Тошкентга келмади, дейди Куртов.\nТошкент саммитида кузатувчи мақомидаги Ҳиндистон раҳбари ҳам қатнашмаяпти.\n2005 йилда Эронга ШҲТда кузатувчи мақоми берилганида ташкилотга аъзо давлатлар, айниқса Россия Эрон, Покистон ва Ҳиндистон каби давлатларнинг кузатувчилик мақоми ШҲТнинг халқаро майдонда нуфузи ошиб бораётганидан дарак эканини таъкидлаган эди. Бундай мулозаматдан хурсанд бўлган ва ШҲТдан Ғарб билан мунозараларида минбар сифатида фойдаланишга умид қилган Теҳрон 2008 йилда ташкилотга тўлақонли аъзо бўлиш учун расман ариза топширган эди.\nКейинги йилларда халқаро сиёсатдаги майдонда вазиятнинг ўзгариши Эронни ШҲТ аъзолиги учун исталмаган давлатга айлантирди.\n“Время Новостей” газетаси шарҳловчиси Аркадий Дубнов гапиради.\n- Ҳеч ким ўз ташкилотига бошқа бир давлатни ер юзидан сидириб ташлаш билан таҳдид қилаётган давлатни доимий аъзо сифатида қабул қилишни истамайди. Мен Аҳмадийнажод ва унинг “Исроилдаги сионист режимини” ер юзидан ўчириб ташлаш қабилидаги баёнотларини назарда тутяпман. Бу ҳақда кеча, саммит арафасида Россия президенти Дмитрий Медведев ҳам аниқ айтди. Бу қабул қилиб бўлмайдиган ҳол ва ШҲТ ичида радикаллашувга олиб келадиган вазиятни яратишга ҳожат йўқдир. Эронга кузатувчи мақоми Аҳмадийнажод ҳокимият тепасига келишидан аввал берилган эди. У президент бўлганидан кейин эса, у билан ишлашнинг анча мушкул эканлиги аён бўлди. Бундан ташқари, янги тартибга кўра, бошқа бир давлатга нисбатан ҳудудий даъволари бўлган давлатларнинг ҳам ШҲТга қабул қилинмаслиги кўзда тутилган. Бу эса, кузатувчи мақомига эга ва ўзаро ҳудудий даъволари бўлган Покистон ва Ҳиндистоннинг ҳам ташкилотга аъзо бўла олмаслигини англатади, дейди россиялик таҳлилчи.\nАйни пайтда, ШҲТнинг жорий аъзолари ўртасида ҳам норасмий бўлса-да, ўзаро ҳудудий даъволар ҳамда бошқа муаммолар бор ва бу ташкилотнинг асосий бошоғриқларидан биридир, дея давом этади Дубнов.\n- Бундан ташқари, бу ташкилот бошида Ўзбекистоннинг иштирокисиз тузилган эди. ШҲТ Хитой ва собиқ иттифоқ мамлакатлари ўртасидаги чегараларда хавфсизликни таъминловчи механизм давомчиси сифатида тузилган эди. Булар Қозоғистон, Қирғизистон ва Тожикистондир. Ўзбекистон эса ШҲТга 2001 йилда охиргиларида қабул қилинган. Ва ҳозирда кўпчилик дипломатлар ўзаро суҳбатларда, Тошкентнинг ташкилотга аъзо қилинганининг хато бўлгани, Ўзбекистон қўшни давлатлар билан муаммолари боис ташкилот ичида таранглик яратганини¸ айтишади. Мен бу фикрларга қўшиламан, дейди “Время Новостей” газетаси халқаро шарҳловчиси Аркадий Дубнов.\nТошкент саммитида қабул қилиниши кутилаётган ШҲТ процедуралари қоидаларига оид ҳужжат, халқаро тузилма сифатида шу пайтгача қарор қабул қилиш тартибини белгилаб берувчи муҳим қоидаларсиз фаолият юритиб келган ШҲТ учун фойдадан холи бўлмади, дейди таҳлилчи Аждар Куртов.\n- Бу ҳар қандай ташкилотнинг ишчи низомига тенг келадиган ҳужжатдир. Яъни прцедуралар қоидаси нафақат энг юқори даражада, балки ШҲТ доирасидаги ҳар қандай структура даражасида қарорлар қабул қилиш қоидасини белгилаб беради. ШҲТнинг бундай ҳужжатсиз фаолият юритиб келгани ташкилотнинг обрўсига яхши бўлмаган. Чунки бундай ҳолда ҳар қандай ташкилот шунчаки йиғилиб, декларациялар қабул қилиш билан шуғулланиши мумкин холос, амалда эса ҳеч қандай натижалар бўлмайди, дейди Москвадаги жамоатчилик ҳуқуқини тадқиқ қилиш маркази директори Аждар Куртов.\nАна шу иккита ҳужжат муҳокамаси ва уларнинг қабул қилиниши ҳисобга олинмаганда, ШҲТнинг навбатдаги саммитидан Ўзбекистон пойтахтида кўрилган хавфсизлик чоралари боис тошкентликлар учун ноқулайликлар яратишидан бошқа амалий натижаларни кутиш қийин, дейди таҳлилчилар.


Ню Йорк фитнаси тафтиш қилинмоқда\n16 апрел 2021, Тошкент вақти: 12:44\nАҚШ ҳукумати Ню Йоркдаги машҳур Таймс майдонида машинага ўрнатилган бомбани портлатиш уриниши ортида Ал-Қоида ёки бошқа бир йирик террор ташкилоти турмаганини таъкидламоқда.\nЯкшанба куни интернетда тарқатилган ва Ториқи толибон гуруҳига тегишли экани айтилаётган видеода фитна учун маъсулиятни Толибон ҳаракати ўз зиммасига олган эди. Бироқ АҚШ расмийлари бу иддаоларни инкор қилдилар.\nШанба куни Ню Йорк полицияси Таймс майдонида қолдириб кетилган машина ичида газ балонлари, пиротехника, бензин билан тўлдирилган канистралар, соат механизми ва портловчи мосламаларда ишлатиладиган бошқа компонентларни топди.\nАйни пайтда Ню Йорк полицияси ушбу ишга алоқадорликда гумон қилинган 40 ёшлар атрофида бўлган оқ танли шахсга қидирув эълон қилди. Маълум бўлишича, хавфсизлик камераларида ушбу шахснинг шаҳар марказида қолдириб кетилган машинани бошқараётгани акс этган.


O‘zLiDeP фаоли тўрткўллик З. Джаббарова 1 млрд сўмлик кредит олиб, замонавий иссиқхона ташкил эмоқчи | O'zLiDeP\nO‘zLiDeP фаоли тўрткўллик З. Джаббарова 1 млрд сўмлик кредит олиб, замонавий иссиқхона ташкил эмоқчи\nТўрткўлда “Ташаббус – 2018” кўрик-танловининг туман босқичи бўлиб ўтди.\nУнда тадбиркор, ишбилармон, ҳунарманд, фермер хотин-қизларнинг маҳсулотлари, айниқса, миллий йўналишдаги либослар намойиши танлов иштирокчиларида миллий ғурур, Ватанга муҳаббат ҳиссини уйғотди.\nҲакамлар ҳайъати эса иштирокчиларнинг ишлари билан яқиндан танишиб, уларни адолатли баҳолаб боришди.\n–Юртимизда тадбиркорларга қаратилаётган алоҳида эътибордан самарали фойдаланиб, тадбиркорлик билан шуғулланишга қарор қилдик, – дейди танловнинг 2-ўрин соҳиби, “Диёр Сардорбек” оилавий корхонаси раҳбари Зулхумор Джаббарова. – Айни чоғда корхонамизда 8 нафар ёш доимий иш билан банд. Дастлаб паррандачиликни йўлга қўйган бўлсак, ҳозир балиқчилик билан ҳам шуғулланяпмиз. Шу кунларда эса “Халқ банки” туман филиалидан 1 млрд сўмлик имтиёзли кредит олиб, иссиқхона ташкил этиш ҳаракатидаман.\nТанлов якунида ғолиб ва совриндорлар ташкилотчилар томонидан диплом ва эсдалик совғалари билан тақдирланди.


Озарбайжон пойтахти Боку шаҳрида спорт курашлари бўйича ёшлар ўртасида халқаро турнир бўлиб ўтди.\nХитойда давом этаётган йигирма уч ёшгача бўлган футболчилар ўртасидаги Осиё чемпионати чорак финал босқичида Ўзбекистон терма жамоаси япониялик рақиблари 4:0 ҳисобида мағлубиятга учратиб, ярим финалга чиқди.\nШу йил февраль ойидан “The World Series Boxing”(WSB) ярим профессионал бокс лигасининг VIII мавсуми бошланади.\nЮқори Чирчиқ туманидаги Янгибозор шаҳрилик бир гуруҳ ўсмирлар янги йилда катта туҳфага эга бўлди. Улар учун ҳудудда болалар-ўсмирлар спорт мактабининг янги биноси фойдаланишга топширилди.\nФутбол мухлислари, айниқса, Испаниянинг “Реал Мадрид” жамоаси ишқибозлари жуда яхши билишадики, айни пайтда мазкур клуб ҳужумчиси Криштиану Роналду ҳаётидаги қийин босқичлардан бирини бошдан кечирмоқда.\n“Мега темир-бетон” масъулияти чекланган жамияти қурувчилари Иштихон шаҳрида болалар учун ёпиқ сузиш ҳавзаси бунёд этилиши ҳақида хабар топди-ю, дарҳол бу савобли ишда қатнашиш тараддудига тушди.\nЎзбекистон футбол федерацияси президенти Умид Аҳмаджонов бугун федерация биносида Япониянинг "CBC Group" компаниясиниг Халқаро ишлар бўйича президенти Аран Олснер билан учрашув ўтказди.\n2018 йилнинг 7 — 12 февраль кунлари Японияда Ўзбекистон Суперлигасида иштирок этаётган клубларнинг маркетинг бўйича мутахассислари учун семинар ташкил этилади.\nЎзбекистон олимпия терма жамоаси (U-23) Осиё чемпионати “А” гуруҳи 3-турида Уммонга қарши баҳс олиб бориб, 1:0 ҳисобида зафар қучди.\nПойтахтимизда Ўзбекистон Миллий олимпия қўмитасининг навбатдан ташқари ҳисобот-сайлов йиғилиши бўлиб ўтди.\nСахифа 8, барчаси 64


Афғонистонда толибларнинг ҳужумидан қурбон бўлганлар сони 140 нафарга етди\n13:01 / 22.04.2017\nАфғонистон жанубидаги Балх вилоятида жойлашган ҳарбий базага "Толибон" радикал ҳаракатининг ҳужуми оқибатида ҳалок бўлган афғон ҳарбийлари сони 140 нафарга етди. Бу ҳақда Рейтер агентлиги афғон расмийларига таянган ҳолда хабар қилмоқда.\nАҚШ Марказий қўмондонлиги (CENTCOM) вакили Жон Томас, вилоят маъмурий маркази Мозори-Шариф яқинидаги ҳужумдан 50 киши ҳалок бўлгани ҳақида маълум қилганди.\nБироқ, Мозори-Шариф шаҳрилик мулозим, қурбонлар сони 140 нафарни ташкил этганини билдирган. Кўплаб кишилар тан жароҳати олган. Бошқа айрим расмийлар эса, қурбонлар сони ортиши мумкинлигини айтишган. Афғонистоннинг Tolo News телеканали хавфсизлик кучларидаги манбасига таянган ҳолда 135 нафар киши ҳалок бўлгани, 60 киши яралангани ҳақида хабар қилган.\nАввалроқ, Пажвак агентлиги хавфсизлик идораларига таянган ҳолда афғон армияси либосини кийиб олган жангарилар Балхдаги ҳарбий базага ҳужум қилгани ҳақида хабар қилган эди. Ҳужум учун жавобгарликни "Толибон" ҳаракати ўз зиммасига олди.


iPhone 12 Pro ва iPhone 12нинг қиймати солиштирилди (+нархлар) | Mobinfo.uz\nЯпониянинг Fomalhaut Techno Solutions компанияси таҳлилчиларининг ҳисоб китобларига кўра, энг оммабоп смартфонлардан бири бўлган iPhone 12 Proнинг қиймати iPhone 12 моделидан атига $33га зиёд холос. Холбуки ҳозирда дўконларда iPhone 12 Pro оддий Айфон 12га қараганда ўртача $200га қиммат сотилмоқда.\nСмартфонларнинг энг қиммат компоненти Samsung OLED-дисплейи ($70) ва Qualcomm X55 5G модеми ($90) бўлиб чиқди. A14 Bionic процессори эса $40 туради. Оператив хотира $12.8, флэш-хотира эса $19.2га, Sony камералари датчиклари $7.4-$7.9га баҳоланди.\nНатижада iPhone 12 Proнинг қиймати $406ни ташкил этди. Албатта, бу нархга маркетинг, логистика ва бошқа харажатлар кирмаган.\nЭслатиб ўтамиз, Тошкентда iPhone 12 Proнинг минимал версиясини (128 Гб) 11,6 млн сўмга сотиб олиш мумкин. Оддий iPhone 12 эса (64 Гб) 5,6 млн сўмдан сотилмоқда.\n← 2021 йил I чоракда энг кўп сотилган смартфонлар Юрий Гагарин World of Tanks ўйинига киритилди →


Старриж жароҳат олиб, Европа чемпионатидаги иштирокини шубҳа остида қолдирди\n14:57 / 26.05.2016\n«Ливерпуль» жамоаси ҳужумчиси Дэниел Старриж Англия терма жамоаси сафидаги машғулотлар вақтида жароҳат олди. Daily Mail нашри маълумотига кўра, футболчи оёқ мушакларидаги оғриқдан шикоят қилган ва у нафақт Австралияга қарши ўртоқлик учрашувини, балки Франция майдонларида ўтказиладиган Европа чемпионатини ҳам ўтказиб юбориш хафи остида қолган.\nҚайд этилишича, 26 ёшли футболчи тиббий кўрикдан ўтган, аммо унинг жароҳатидан қанча вақтда тикланишига аниқлик киритилмаган. Агар Старриж жароҳатидан Евро-2016 турниригача тузала олмаса, турнирда унинг ўрнига «Манчестер Юнайтед» жамоасининг ёш футболчиси Маркус Рашфорд ўйнаши мумкин.\nАнглия терма жамоаси 10 июль куни бошланадиган Евро-2016 турнирида "В" гуруҳида Уэльс, Россия ва Словакия терма жамоаларига қарши ўйинлар ўтказади.


Умримиз чароғбонларига таъзим – Сурхон тонги\nБош саҳифа / Таълим / Умримиз чароғбонларига таъзим\nУмримиз чароғбонларига таъзим\nСентябр 29, 2018\tТаълим Изоҳ қолдириш 733 Кўрилди\nБугунги тезкор ва шиддаткор давримиз таълим ва тарбияда янгича ёндашувларни, айтиш зарур бўлса, фидойиликни талаб этмоқда.\nИнсон қалбига йўл уни тушуниш ва англашдан бошланар экан, биз ҳамиша ўз касбининг билимдони бўлган моҳир педагогларга эҳтиёж сезамиз. Уларни тайёрлаш бир-икки йилда бўладиган иш эмас. Фарзандларимиз орасида ўқитувчиликка меҳр уйғонган, шу касб эгаси бўламан деган ёшларимизга алоҳида эътибор қаратишимиз, уларнинг пухта билим олишига кўмаклашишимиз зарур. Битта яхши мутахассисни тайёрлаш учун давлатимиз томонидан қанча имкониятлар сафарбар этилиши таҳлил этилса, масаланинг нақадар муҳимлиги ойдинлашади. Президентимизнинг зиёлилар, хусусан, ўқитувчиларимизга кўрсатаётган ғамхўрлиги, ҳаётимизда уларнинг мақомини баланд кўтариш, меҳнатини муносиб рағбатлантиришга қаратилган даъватлари, ташаббуслари соҳага доир қабул қилинаётган қарорларда ўз ифодасини топмоқда. Ҳар ишда илм аҳли билан кенгашиш, ҳаётнинг барча жабҳаларида илм-фан ютуқларига таяниш, уни кенг тадбиқ этиш вазифалари бугун устуворлик касб этмоқда. Вилоятимиздаги тўнғич олий таълим муассасасида меҳнат қилаётган, илм-фан ривожига ўз улушини қўшаётган профессор-ўқитувчиларимиз, ёш олимларимизни, қолаверса, барча ўқитувчи ва мураббийларимизни касб байрамлари билан самимий қутлайман.\nТермиз давлат университети\nОлдинги Ютуқларимиз бардавом бўлсин\nКейинги Инглиз тилини ўрганамиз\n“Gapni gapir uqqanga” degan donishmandlar. Donishlar teran ildizga egaki, uning aslini ham ko‘pchilik bilmaydi. Aytilgan …\nСентябр 26, 2017\nҲарбийлар билан мулоқот\nIntellektual mulk – himoyaga muhtoj


16 май 2022, Тошкент вақти: 21:18\nСамарқандда Жон Керри ва Ислом Каримовга савол берган журналистлар қувилди\nЖон Керри ва Каримов учрашди\nАҚШ Давлат котиби Жон Керрини Самарқанд аэропортида Ўзбекистонни чорак асрдан буён идора қилаётган автократик президент Ислом Каримов, жами қарийб 15 йилдан буён Ташқи ишлар вазирлигига раҳбарлик қилаётган Абдулазиз Комиловлар кутиб олди.\nУчрашувларни қисман кузатишга изн берилган маҳаллий журналистлардан биридан олинган қисқагина маълумотга кўра, куннинг биринчи ярмида Жон Керри ва Ислом Каримов шаҳар марказидаги президент қароргоҳида музокара ўтказган. Ундан сўнг АҚШ Давлат котиби Марказий Осиёнинг 5 давлати ташқи ишлар вазирлари билан учрашган.\nҒарб агентликлари бераётган хабарларга кўра, АҚШ Давлат котиби сифатида илк бор минтақага борган Жон Керри "C5+1" формати доирасидаги учрашувларда, асосан, Марказий Осиёда хавфсизлик, Афғонистон шимолидаги бугунги вазият, Ироқ ва Суриядан ташқари Афғонистонда ҳам сафини кенгайтираётган "Исломий давлат"га қарши курашда ҳамкорлик масалаларини кўтарган.\nReuters мухбири Мэтт Спиталник Twitter саҳифасида Жон Керри пойига яшил гилам тўшалди, деб хабар қилди.\nЗеро, Марказий Осиёнинг беш республикаси ҳукуматлари АҚШ қўшинларининг олиб чиқилиши ортидан Афғонистондаги хавфсизлик вазияти ёмонлашишидан хавотир билдириб келмоқда.\nReuters агентлиги Ўзбекистонни чорак асрдан буён бошқариб келаётган авторитар раҳбар ҳукмронлиги остидаги ночор инсон ҳуқуқлари аҳволи ҳақида Жон Керри аниқ-тиниқ баёнот бермади, деб хабар қилди.\nAssociated Press агентлиги эса учрашувларда бу масалага қисқача тўхталган ягона расмий - АҚШ Давлат котиби Жон Керри минтақада ҳаммани хавотирга солиб турган зўравон экстремизм муаммосини ҳал қилиш учун зарур иқтисодий лойиҳалар "бошқарув даражаси ва демократик институтларнинг мустаҳкамлигига жуда боғлиқ" эканини таъкидлагани ҳақида ёзди.\nЎзбекистонлик сиёсатшунос Фарҳод Толипов "C5+1" формати доирасидаги бу учрашувлар АҚШ раҳбариятининг Марказий Осиёга яна жиддий аҳамият қарата бошлагани, муносабатини ўзгартиргани ва минтақада интеграциялашувни кучайтиришга кўмаклашиш ниятини намойиш қилаётгани ишорасидир, деб фикр билдирди.\nҚуйида Фарҳод Толипов билан суҳбатни тингланг:\nФарҳод Толипов: "С5+1" формати доирасидаги учрашувлар МО учун жуда муҳим\nReuters агентлигига кўра, оз сонли хориж журналистига Жон Керри ва Ислом Каримов музокаралари бошланишини кузатиш ва бир-икки савол сўраш имкони берилган.\nЎзбекистондаги абгор инсон ҳуқуқлари аҳволига муносабатини сўрашганида, АҚШ мулозими минтақа расмийлари билан музокараларда "инсон эркинликлари, шахс ҳуқуқлари ва уларнинг жамиятдаги жараёнларда иштироки"га оид хавотирларни эслатиб ўтиш истагида эканини айтган.\nReuters агентлиги хабарига кўра, хориж мухбирлари президент Каримовга ҳам савол беришга уринган.\nХусусан, АҚШ Давлат департаментининг Ўзбекистонда инсон ҳуқуқлари ҳақидаги танқидларига муносабатини сўрашганида, Каримов жавоб беришдан бош тортган.\nАммо, хавфсизлик кучлари журналистларнинг саволларини тўлиқ беришига изн бермаган. Reuters агентлиги хабарига кўра, Жон Керрига савол берган америкалик мухбирнинг Давлат котиби беарётган жавобни тўлиқ эшитишига имкон берилмаган. Уни бошқа мухбирларга қўшиб хонадан чиқариб юборишган.\nAssociated Press агентлиги Самарқанддаги президент қароргоҳида учрашган икки расмий ўртасидаги асосий музокара журналистлар чиқариб юборилганидан сўнг бўлди, деб хабар қилди.\nВоқеа жойида бўлган маҳаллий журналист хорижлик ҳамкасблари қувилганидан бехабарлиги, учрашувлар хавфсизлик чоралари ўта кучайтирилган тартибда ўтаётгани, маҳаллий журналистларга эса ўта чекланган мазмунда ахборот берилаётганини айтди:\nШаҳарга кириш йўллари ёпиқ\nОзодлик манбаларининг хабар қилишича, шаҳарга меҳмонларнинг келгани сезилмоқда, аммо аниқ хабар йўқ:\n- Вилоят телевидениеси ҳам, марказий телеканаллар ҳам ҳали бирор хабар бермади. Менимча, энди учрашувларни ўтказиб олгандан кейин оқшом хабар қилишса керак. Лекин, эрталаб соат 10дан шаҳарга кириш йўлларини ёпиб қўйишган, - деди шаҳарда истиқомат қилувчи Озодлик манбаси.\nШаҳар марказида яшайдиган яна бир тингловчи шанба 31 октябрь кунидан буён шаҳарда хавфсизлик чоралари мисли кўрилмаган даражада кучайтирилганини айтди:\n- Шанба куни эрталабдан йўллар ёпилиб бошлаган. Шаҳарга кириш йўллари ҳаммаси қарийб ёпилган. Марказдаги меҳмонлар юрадиган кўчалар ҳам ёпилган. Хиёбондан президент қароргоҳига борадиган йўллар ҳам ёпиқ. Шаҳар ташқарисидан келадиган машиналар қаттиқ текширув билан ичкарига қўйиляпти, - дейди самарқандлик тингловчи.\nЖон Керри Марказий Осиё давлатлари бўйлаб сафарининг илк манзили ўлароқ 31 октябрь куни Қирғизистон пойтахти Бишкекда бўлди ва Қирғизистон президенти Алмазбек Атамбаев, Ташқи ишлар вазири Эрлан Абдилдаевлар билан учрашди.\nЖон Керрининг учоғи қўнган "Манас" аэропортида ўтган йил ўрталарига қадар АҚШнинг Афғонистондаги ҳарбий амалиётлари учун ниҳоятда муҳим бўлган ҳаво базаси жойлашган эди.\nАҚШ Давлат департаменти жорий йилда Асқаровни "Инсон ҳуқуқлари ҳимоячилари мукофоти" билан тақдирлач, бундан норози бўлган Қирғизистон ҳукумати, Американинг инсонпарварлик ёрдамидан ҳам воз кечди.\nЎзбекистон - энг репрессив мамлакат\nИнсон ҳуқуқларини ҳимоя қилувчи халқаро ташкилотлар Каримов бошқаруви остидаги ҳукуматни дунёнинг энг репрессив ҳукуматларидан бири, дея йиллардан буён танқид қилиб келмоқда.\nАҚШ Давлат департаментининг инсон ҳуқуқлари аҳволига оид охирги ҳисоботида Ўзбекистон қийноқлар, пахта далаларидаги мажбурий меҳнат ва фақат мамлакатнинг ўзигагина хос бўлган "эндемик коррупция" муаммоси учун кескин танқид қилинди.\nБироқ, Ўзбекистонни муаммолар ботқоғига ботирган Каримов ҳукумати айни пайтда АҚШ қўшинларининг қўшни Афғонистондаги ҳарбий амалиётлари учун узлуксиз логистик ёрдам кўрсатган ишончли стратегик ҳамкор ҳамдир.\nҚўшма Штатлар минтақанинг авторитар ҳукуматларидан демократияни ривожлантириш ва инсон ҳуқуқларига риоя қилишни мунтазам равишда талаб қилиб келади.\nМинтақадаги бугунги вазият - Афғонистон шимолида ишғолини кучайтирган Толиблар ҳамда Сурия ва Ироқда хуружи ортаётган "Исломий давлат" террор гуруҳлари таҳдиди фонида баёнот бераётган Оқ Уйга кўра, Марказий Осиёда демократия ва инсон ҳуқуқлари аҳволининг яхшиланиши "Исломий Давлат" гуруҳи жангари ёллашга уринаётган минтақада экстремизм кучайиши олдини олади.


ФИФА 2030 йилги юбилей ЖЧни Аргентина ва Уругвайда ўтказмоқчи\n11:36 / 30.03.2016\nФИФА президенти Жанни Инфантино Жанубий Америка футбол конфедерацияси (КОНМЕБОЛ) штаб-квартирасига қилган ташрифи чоғида Жаҳон чемпионати мусобақасинининг 100 йиллиги нишонланадиган 2030 йилги мундиални Аргентина ва Уругвайда ўтказиш масаласини муҳокама қилди. Бу ҳақда ТАСС Reuters ахборот агентлигига таяниб хабар тарқатмоқда.\nФутбол бўйича илк жаҳон чемпионати 1930 йилда Уругвайда ташкил қилинган бўлиб, финал учрашувида турнир мезбонлари Аргентина терма жамоаси билан куч синашган. Учрашувда Уругвай 4:2 ҳисобида ғалаба қозониб, илк жаҳон чемпиони деган номга сазовор бўлганди.\nФИФАнинг тахминий режасига кўра, 2030 йилги турнир мундиалларнинг 100 йиллигига бағишланиши ва унда дастлабки ЖЧ финалчилари мезбонлик қилиши лозим.\nШунингдек, ФИФА раҳбари ЖЧ финал турнирида иштирок этувчи жамоалар сонини 32 тадан 40тагача оширишилишини 2026 йилдан бошлашни режа қилган. 2018 ва 2022 йилги чемпионатлар эса ҳозирги форматда бўлиб ўтади.


Боланинг “бало”си – катталар хатоси - Pressnews.uz\nБоланинг “бало”си – катталар хатоси\nФарзанд – бебаҳо неъмат, оиланинг ширин меваси, гултожи. Шундай экан, ёш авлодни одамийлик, меҳр-муҳаббат, оқибат, ўз Ватанига садоқатли бўлиш, катталарга ҳурмат, кичикларга иззат руҳида улғайтириш биринчи навбатда оила зиммасига тушади.\nМаълумотларга кўра, ҳозирда дунё аҳолисининг 2 млрд. 170 минг нафарини болалар ташкил қилса, юртимиз умумий аҳолисининг қарийб 40 фоизини 18 ёшга етмаган шахслар ташкил қилади.\nБола ҳуқуқларини ҳимоя қилиш доимо давлатимизнинг бирламчи вазифаларидан бири бўлиб, Ўзбекистонда мазкур соҳага оид қонунчилик базаси мунтазам равишда такомиллаштирилиб борилмоқда. Албатта, ҳар қандай қонуннинг кучи унинг ижроси ҳамда ишлаш механизмининг самарадорлигига боғлиқдир.\n“Бола ҳуқуқлари тўғрисида Конвенция”нинг 1-моддасида, 18 ёшга тўлмаган ҳар бир инсон, агар болага нисбатан қўлланиладиган қонун бўйича у эртароқ балоғатга етмаган бўлса, бола ҳисобланади, дейилади. 6-моддасида эса, ҳар бир бола яшаш учун ажралмас ҳуқуқга эга ҳамда боланинг омон яшаши ва соғлом ривожланиши учун мумкин қадар юқори даражада имконият яратиб берилиши керак, деб қайд этилган.\nМамлакатимизда юздан ортиқ миллатлар яшайди. Уларнинг ирқи, ранги, жинси, тили, эътиқодидан қатъи назар, болалари ҳам барча ўзбеклар қатори инсон ҳуқуқларига эга бўлиб, ижтимоий ҳимоя қилинадилар. Ўзбекистон болалари бахтли, соғлом, билимли бўлиб камол топишмоқда. Шу ўринда, дунёнинг барча мамлакатларида ҳам болалар бундай бахт-саодатга сазовор эмаслигини ҳам эътибордан соқит қилмаслик зарур. Диёримиз болаларига кўпчилик ҳавас ва орзу билан яшайдилар.\n18 ЁШГАЧА МАЪНАВИЙ ҚИЁФА ШАКЛЛАНАДИ\nСоғлом боланинг туғилиши биринчи навбатда, онанинг соғлиғига боғлиқ. Оилада соғлом муҳитни яратиш, уларнинг иқтисодий, маънавий асосларини мустаҳкамлаш жамиятнинг мустаҳкамлиги билан боғлиқ. Маълумки, 18 ёшгача бўлган даврда инсоннинг онги, ахлоқи, маънавий қиёфаси шаклланади.\nКриминологларнинг тадқиқотларига кўра, ўсмирлар ва ёшлар ҳуқуқбузарлигига ҳамда уларнинг жабрланувчи бўлиб қолишларига 200 га яқин омил таъсир қилади. Буларнинг энг асосийси, бола яшаётган оиланинг таъсиридир. Демак, бугун жамият манфаатлари нуқтаи назардан фуқаролик жамияти институтлари, жамоат ташкилотлари оилалар билан ишлаш бўйича махсус иш режалари ишлаб чиқиши ва амалга оширишлари лозим.\nШУНЧАКИ ШЎХЛИК ДЕБ ҚАРАМАНГ...\nТўғри, бу борада муайян ижобий ишлар амалга оширилмоқда. Бироқ айрим таълим муассасалари, маҳаллалар ҳамкорлигидаги тарғибот ишларининг талаб даражасида олиб борилмаётганлиги оқибатида лицей ҳамда касб-ҳунар коллежларига дарсга келмаётган, турли жиноятларни содир этаётган ёшлар учраб турибди. Кузатишларга кўра, атрофдагилар кўпинча уларнинг жиноятларини ёши билан боғлиқ бўлган шўхлик деб ҳисоблайдилар ва бу ҳақда ҳуқуқни муҳофаза қилиш органларига хабар бермайдилар.\nЎрта махсус, касб-ҳунар таълими муассасаларида айрим ўқувчилар таълимга тўлиқ жалб этилмасдан, ўз ҳолига ташлаб қўйилганлиги оқибатида вояга етмаганлар томонидан ҳуқуқбузарликлар содир этилган ва баъзилари ўз ўқиш жойларини ташлаб, чет давлатларга ишлаш учун кетишган ҳолатлари ҳам учрамоқда. Узрли сабабларсиз дарсларга бормай юрган ўқувчиларни ўз ўқиш жойларига қайтариш, улар томонидан содир этилиши мумкин бўлган жиноятларнинг олдини олиш мақсадида тегишли ташкилотлар таълим муассасалари билан ҳамкорликда “Ўқувчи”, “Давомат”, “Ўсмир” ва “Тун” тадбирларини ўтказиб келмоқда. Ўтказилган шундай тадбирлар давомида назоратсиз юрган вояга етмаган ёшлар аниқланиб, уларнинг ота-оналари ва ўқитувчилари иштирокида профилактик суҳбатлар олиб борилаяпти. Шунингдек, бу ўқувчиларнинг дарсларга келишига ота-оналари ёки уларнинг ўрнини босувчи шахслар томонидан тўсқинлик қилиш ҳолатлари ҳам аниқланиб, уларга нисбатан маъмурий жавобгарликка доир ишлар қўзғатилди.\nҲар қайси давлат, халқ униб-ўсиб келаётган ёш авлод тимсолида шу халқнинг азалий орзу-интилишларини рўёбга чиқарадиган буюк кучни кўради. Ҳозир бизнинг барча саъй-ҳаракатларимиз ана шундай комил инсонларни тарбиялашга йўналтирилган. Ҳар бир фарзанд халқимизнинг эртанги ҳаётига дахлдор шахсдир. Уларнинг нафақат моддий эҳтиёжларини қаноатлантиришимиз, шу билан бирга ҳуқуқ ва қонуний манфаатларини ҳимоя қилишимиз, бўш вақтларини мазмунли ташкил этишга кўмаклашишимиз ҳамда доимий тарзда тарғибот тадбирларини олиб боришимиз давр талабидир.\nТАТУ Қарши филиали бўлим бошлиғи\nPressNews.uz © 2018. Created by Cherry.uz.


ОАВ Пентагоннинг Яқин Шарққа 120 минг нафар ҳарбийни жўнатиш режасидан хабар топди » Новости Узбекистана сегодня: nuz.uz\nНовости Узбекистана → Жахонда → ОАВ Пентагоннинг Яқин Шарққа 120 минг нафар ҳарбийни жўнатиш режасидан хабар топди\n14-05-2019 17:02 0 679 Рейтинг1 Чоп этиш\nОАВ Пентагоннинг Яқин Шарққа 120 минг нафар ҳарбийни жўнатиш режасидан хабар топди\nАҚШ президенти маслаҳатчилари йиғилишида АҚШ мудофаа вазири вазифасини бажарувчи Патрик Шанахан Эронни тутиб туриш режасини тақдим этди, деб ёзади The New York Times (NYT). Америка ҳарбийларига ҳужум қилинса ёки ядровий дастур тезлашса, Пентагон Яқин Шарққа 120 нафаргача ҳарбийни жўнатиши мумкин, деб ёзади kun.uz\nАҚШ президенти Дональд Трамп бу режадан хабардор қилинганлиги ҳозирча номаълум. Аввалроқ у Яқин Шарқ ва Афғонистондан Америка ҳарбийларини олиб чиқиб кетиш ҳақида бир неча бор айтганди. Шу боис NYT Оқ уй хўжайинининг мазкур режани қўллаб-қувватлашига шубҳа қилмоқда.\nНашр суҳбатдошларининг айтишларича, режани Эронни чўчитиш тактикасининг бир бўлаги деб ҳисоблаш мумкин. 120 минг нафар аскар 2003 йилда Ироққа бостириб кирган Америка ҳарбийлари сонига яқин. Бундай гуруҳни жойлаштириш «Эрон учун зарба беришга улкан нишон ва катта асос бўлиб хизмат қилиши мумкин». Бу эса АҚШнинг узоқ давом этадиган низога тортилишига олиб келади.\nЭрон билан муносабатлар кескинлашганидан сўнг АҚШ минтақага бир қисм кучларини ташлади. Май ойи бошида Яқин Шарққа «Авраам Линкольн» авиаташувчиси ва B-52. Бомбардимончи самолётлари жўнатилди. Ерусти гуруҳи ПВО Patriot мажмуалари билан кучайтирилди.


Сувни микроблардан бир дакикада тозаловчи идиш яратилди – КУН УЗ\nГлавная / Технологиялар / Сувни микроблардан бир дакикада тозаловчи идиш яратилди\nСувни микроблардан бир дакикада тозаловчи идиш яратилди\n09.11.2017\tТехнологиялар Comments Off on Сувни микроблардан бир дакикада тозаловчи идиш яратилди 133 Показы\nУльтрабинафша нурлар ёрдамида сувни микроблар ва бошка ифлосланишлардан тозалай оладиган Quartz номли 0,5 литрли идиш яратилди.\nQuartz ташки куриниши билан болалар термосини эслатиб юборади. Бирок кизиги идишнинг ичида яширинган. Унда сувни хид пайдо булишига олиб келувчи ва хавфли булган микроблар ва бошка организмлардан тез тозалай олувчи ультрабинафша лампа жойлаштирилган.\nИдишга 0,5 литр сув солиш мумкин. Бундай хажмдаги сувни тозалаш учун ультрабинафша лампани бир дакикага ёкиб куйиш кифоя килади. Лампани ёкиш тугмаси идиш копкогида жойлашган. Курилма яратувчиларининг ваъда беришларича, Quartz’нинг аккумулятори 2 ой ишлатишга етади. Аккумулятор microUSB разъёми оркали кувватланади.\nГаджетни ишга, тренировкага ва куп микдорда сувни ташиб юриш кийинчилик тугдирадиган сафарларга хам олиш мумкин. Quartz, шунингдек, термос каби хам ишлайди.\nQuartz лойихаси учун Kickstarter’да зарур булган пулни йигишга муваффак булинган. Идишнинг илк харидорлари уни 2018 йил мартида олишлари мумкин булади. Идишнинг буюртма буйича нархи 59 долларни ташкил килади.\nПред. Йуловчи аёл хиёнатдан хабар топгач, самолётни кундирди\nСледующая Семизликка карши курашнинг оддий усули топилди


Qalampir.uz - Роналдунинг навбатдаги нишони — италиялик модель\n19:38, 05.11.2018 Спорт\nИталиялик модель Мануела Феррейра португалиялик Роналду унга телефон қилганини айтди.\nАмерикалик Кэтрин Майоргага тажовуз қилишдаги айби ҳали босди-босди бўлмай туриб, Криштиану Роналду Италияда янги “севги саргузашти”ни бошлаган кўринади. Бу ҳақида Diva e Donna журнали хабар қилмоқда.\nУшбу журнал меҳмони бўлган италиялик модель Мануела Феррейра португалиялик футболчи унга телефон қилиб, бир қанча смс хабарлар ёзганини маълум қилди.\n“Криштиану бир дугонамдан телефон рақамимни олиб, қўнғироқ қилди. У For men 2019 учун тушган суратларимни кўриб, ёққанлигини айтиш учун телефон қилган экан. “Жуда чиройлисиз! Гўзаллик тимсолисиз”, деди у.\nКейин бир неча бор смслар ёзишдик. Очиғи, футбол юлдузидан бундай эътирофни кутмагандим. Ахир, унинг атрофи мендан-да гўзал қизларга тўла. Аслида Роналду барча қизлар учун идеал йигит намунаси, дея фикр билдирган Мануела Феррейра.\n16:42, 02.01.2019 8 871\n15:24, 30.10.2018 8 272\n01:50, 30.10.2018 4 953\n21:10, 23.10.2018 3 662


Қозоғистонда мажбурий ниқоб тақиш жорий этилди - zarnews.uz\nҚозоғистонда мажбурий ниқоб тақиш жорий этилди\nҚозоғистон Соғлиқни сақлаш вазирлиги кўчада мажбурий тиббий ниқоб тақилишини жорий этди. Талабни бажармаган фуқаролар жаримага тортилади. Бу ҳақда вазирлик раҳбари Алексей Цой маълум қилди.\n“2020 йил 30 июль куни Соғлиқни сақлаш вазирлиги томонидан буйруқ чоп этилди. Унга биноан, фуқаролар, кўчада ва жамоат жойларида доимий равишда ниқобда бўлишлари шарт. Биз нафақат Қозоғистонда, балки бир қатор хорижий давлатларда мажбурий ниқоб тақиш жорий этилганини кўрсатиб турувчи халқаро тажрибани ўрганиб чиқдик”, деди Цой матбуот анжуманида.\nШу билан бирга, вазир ушбу талабни бажармаган шахсларга нисбатан жарима қўлланилишини таъкидлади. Унинг сўзларига кўра, ушбу эҳтиёт чораси касаллик динамикасини ижобий томонга ўзгартириш мақсадида қабул қилинган.\nҚозоғистонда сўнгги кеча-кундузда 1 472 нафар коронавирус ҳолати қайд этилди, касалланганларнинг умумий сони 87 664 нафарга етди. Улардан 57,8 минг нафар бемор соғайди ва 793 нафар ўлим ҳолати қайд этилди.\nҚозоғистон пойтахти Нур-Султон шаҳрида Қурбон ҳайити намози коронавирус туфайли бекор қилинди\nҚозоғистонда сўнгги бир ҳафтада 210 киши коронавирус оқибатида вафот этди\nҚозоғистонда коронавирус инфекцияси билан касалланганлар сони 51 минг нафардан ошиб кетди


Франция собиқ Президенти Саркози қамалди | Qalampir.uz\nФранция собиқ Президенти Саркози қамалди\nОлам\t01 Март 18:43 7999\nБугун, 1 март куни Париж суди Франциянинг собиқ Президенти Николя Саркозини коррупцияда айбдор деб топди. Бу ҳақда BBC нашри ёзмоқда.\nХабарга кўра, собиқ Президентга 3 йил қамоқ жазоси берилган. Николя Саркози шу муддатнинг 2 йилини шартли равишда озодликда ўтказади.\nШу тариқа Николя Саркози Франция тарихида ҳақиқий қамоқ жазосини олган биринчи Президентга айланмоқда.\nБунгача, Саркозидан олдин мамлакатни бошқарган Жак Ширакка нисбатан ҳам жиноий иш қўзғатилган, бироқ собиқ Президент касал бўлгани сабабли фақат шартли 2 йиллик муддат олиб, ҳақиқий қамоқ жазосидан қутилиб қолган.\nСобиқ Президент Саркози нима учун қамалди?\nДастлаб терговчилар 2007 ва 2012 йиллардаги Саркозининг сайлов кампанияларини молиялаштириш жараёнини ўрганиб чиқди. Терговчилар Саркозини керагидан ортиқ маблағ сарфлаган, деб ҳисоблаб, “L'Oreal”нинг эгаси миллиардер Лилиан Бетанкурдан ва Ливия раҳбари Муаммар Қаззофийдан ноқонуний хайрия маблағларини олганликда гумон қилди.\nАммо, кейинчалик Саркозига бошқа айбловлар қўйилди – бу сафар коррупция ва мансаб ваколатларини суиистеъмол қилиш.\nТерговчиларнинг фикрига кўра, Саркози бўлажак Франция Президенти сифатида Бетанкур хайрия иши бўйича терговга таъсир ўтказишга ҳаракат қилган ва судья Жильбер Азиберга тергов жараёни тўғрисида маълумот олиш эвазига мансабда кўтарилиш ва Монакода “шинам жой” таклиф қилган.\nАйблов Саркози ва унинг адвокати Тьери Эрцог ўртасидаги телефон суҳбатларининг ёзувлари асосида амалга оширилган. Бунинг учун адвокат Тьери Эрцог ҳам собиқ Президент билан суд қилинмоқда.\nМаълумот ўрнида, Николя Саркози – Францияни 2007-2012 йилларда бошқарган мамлакатнинг 23-Президенти. Саркози Президент бўлганча турли хил вазирликларда фаолият олиб борган.\n16 Июнь 16:12 46249\n16 Июнь 01:05 28485\n16 Июнь 21:21 26164\n16 Июнь 15:32 25684\n18 Июнь 19:33 24967


Каскадёр ҳаракатланаётган электр болид устидан сальто сакрашини амалга оширди\n21:40 / 18.04.2016\nАка-ука Родригес номидаги автодромда амалга оширилган сакрашни суратга олишда 60 нафарга яқин одам иштирок этган. Трюк учта стационар камера ҳамда бир нечта квадрокоптер ёрдамида суратга олинди.\nБундан ташқари, кўриш бурчаги 360 градусли яна битта камера болиднинг ўзида ўрнатилди.\nОрқага сальто сакрашнинг мураккаблиги шунда эдики, Уолтерс болидга орқаси билан турган ва шунинг учун унинг яқинлашаётгани кўра олмаган. Каскадёр фақатгина секундомерга қараб мўлжал олиши мумкин эди. Уолтерс болид ҳаракатланишни бошлагандан 6,6 сония ўтиб сакрашни ўзи учун белгилаб олнан.\nБир нечта машғулотлардан кейин британиялик каскадёр трюкни муваффақиятли тарзда амалга оширди. У 96 км/соат тезлик билан кетаётган болид устидан сальто усулида сакради. Автомобилни эса португалиялик пойгачи Бруно Корреа бошқарди.\n"Бутун фаолиятим давомида кўпгина хавфли сакрашларни амалга оширганман, бироқ ҳеч қачон бу галгидек қаттиқ асабийлашмагандим", деб тан олди Уолтерс.